Izviđači iz Banovića očistili Vidikovac - InfoBaUM\nIzviđači iz Banovića očistili Vidikovac\nHome / Mladi / Izviđači iz Banovića očistili Vidikovac\nMladi, Turizam i ekologija\nU Banovićima je tokom subote, 29. decembra 2018. godine u povodu obilježavanja Svjetskoga dana biološke raznolikosti i zaštite prirode, održana akcija čiščenja i uređenja prirode na području banovićkog Vidikovca. Današnju akciju predvodili su članovi Odreda Izviđača „Plamen“ iz Banovića. Odred izviđača u Banovićima postoji dugi niz godina, a cilj ove akcije bio je buđenje svijesti stanovnika za čišćom okolinom. Član odreda izviđača Muamer Rizvić imao je priliku opisati nam današnju akciju.\n„ Danas smo ovdje došli povodom akcije čiščenja Vidikovca i okoline Vidikovca koju organizuje Odred Izviđača „Plamen“ Banovići. Cilj nam je da naše mlađe generacije podstaknemo čiščenju okoline grada i okoline gdje žive i da im pokažemo u kakvom okruženju žive.“\nOvo je još jedna od mnogih akcija koje realizira Odred Izviđača, a njihov starješina Robert Lapčević upoznao nas je sa planovima izviđača:\n„Danas je prva aktivnost čiščenja Vidikovca, ovo sve radimo u saradnji sa Ministarstvom prostornog uređenja i zaštite okoliša Tuzlanskog Kantona. Akciju sprovode izviđači, ovo nam je danas trenutno mlađa grupa od 7 do 14 godina.“ Dodao je još: „U narednom periodu imamo još 5 sesija tako da će svi članovi izviđača i naravno oni koji žele, građani i bilo ko, da se uključe u akciju čiščenja.“\nOdred Izviđača nastavlja sa daljim realiziranjem akcija čiščenja za čišću prirodu i ljepšu budućnost stanovnika u Banovićima.


Esperanza inhalator za decu i odrasle (ECN001) - Idealno.rs\nPočetna / Lepota i zdravlje / Aparati za zdravlje / Inhalatori / Esperanza inhalator za decu i odrasle (ECN001)\nPonuda prodavnice EuroMarket za proizvod Esperanza inhalator za decu i odrasle (ECN001). Ispravnost cene i podataka proveri na internet stranici prodavnice.\nod 5.200,00 DIN\nod 1.180,00 DIN\nod 10.380,00 DIN\nBoja bela, crna, plava\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Esperanza inhalator za decu i odrasle (ECN001) i izberi najbolju. Inhalatori iz kategorije Aparati za zdravlje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Esperanza inhalator za decu i odrasle (ECN001) i vidi da li ti odgovara ili pogledaj druge proizvode brenda ESPERANZA. Opis i tehnički podaci proizvoda Esperanza inhalator za decu i odrasle (ECN001) se mogu razlikovati od onih u internet prodavnici u kojoj obavljaš kupovinu. Esperanza inhalator za decu i odrasle (ECN001) je dostupan u prodavnici EuroMarket po ceni, koja je navedena pored svakog prodavca u meniju "Prodavnice".\nGarantne uslove za Esperanza inhalator za decu i odrasle (ECN001) proveri u prodavnici u kojoj nameravaš da obaviš kupovinu. Slika za Esperanza inhalator za decu i odrasle (ECN001) je simbolična, zato se pre kupovine u prodavnici uveri da je proizvod isti.\nNaš inhalator je razvijen za uspešan tretman astme, alergija i drugih respiratornih poremeaaja. Omoguaava efikasnu isporuku aerosolizovanih doza sa kliniekom preciznošau. Izuzetno jednostavan za korišaenje, samo pritisnite jedno dugme da biste pokrenuli aparat, pri tome je i efikasan, dugotrajan i tih. Dve maske razlieitih velieina i dodatni usnik omoguaavaju upotrebu inhalatora ne samo za odrasle, vea i za bebe i decu.\n- Udisanje visokih performansi - 0,2 ml / min\n- 1 taster za poeetak rada\n- Jednostavan za korišaenje\n- Dve maske razlieite velieine i jedan usnik


PUSTOLOVI - Page 4 of 88 -\nNiko ne zna šta su muke teške, dok ne pređe Albaniju pješke“, reče saputnik tokom ove šetnje po albanskim gudurama. Naša tura nije bila ni približno teška kao ona koja je inspirisala pjesnika na ove stihove. Samo, pogled okolo-naokolo je ulivao strahopoštovanje prema planinskim masivima i onima koji su nekad bili primorani da spas traže u njima. …\nKuda za vikend – pitanje koje budi maštu u sred naporne radne nedelje. Ako je i Vama dosta svega, umorni ste od svakodnevnice i maštate o kratkom predahu, banja Vrdnik je savršeno mesto! Čist planinski vazduh, beskrajne pešačke staze, odlični wellness & spa hoteli, bazeni sa termalnom vodom samo su neke od blagodeti koje banja nudi. Zamislite …\nPokušali smo da Ibicu osetimo i doživimo kao meštani, u aprilu kada nema ludih žurki i puno turista, da uživamo u onoj pravoj izvornoj i “običnoj” Ibici. Kažu da ovo ostrvo ima dva lica: jedno u sezoni kada žurke traju 24/7 i drugo, van sezone, kada možete uživati na miru u svemu što ostrvo ima …\nU jednom od ranijih putopisa o Španiji, napomenula sam da se moj partner i ja trudimo da minimum jednom godišnje posetimo Španiju. Ja se uvek vadim da je to zbog ravnoteže u našim životima. Sedamdesetak kilometara od Madrida nalazi se stara prestonica, centar srednjovekovne Španije (nekadašnje kraljevine Kastilje) – Toledo. To je grad sa odličnim …


Predavanje "Remiks / di džej kultura..." - Dan u Beogradu\nNaslovna » BG svaštara » Predavanje „Remiks / di džej kultura…“\nAh Neša 29. oktobar 2012. BG svaštara Postavite komentar\nU utorak, 30. oktobar od 19.00, u Galeriji SKC Novi Beograd (Bulevar Zorana Đinđića 125a) biće održano predavanje „Remiks /di džej kultura – na relaciji prošlo-sadašnje–buduće“. Predavač je etnomuzikolog Irina Cvijanović.\nDoktorantkinja Univerziteta Johanes Gutenberg u Majncu na internacionalnom programu „Studije performansa i medija“ dočaraće zainteresovanima pojam „remiks“ koji označava aktivnost preuzimanja materijala iz već postojeće celine kako bi se po sopstvenom ukusu oblikovale nove forme.\nDanas se ovaj pojam koristi u opisivanju najrazličitijih pojavnosti kulture: od muzike, vizuelnih umetnosti, Interneta, itd. Bez obzira u kom obliku se pojavljuje, promišljanje, predočavanje, ali i samo razumevanje remiksa zavisi od poznavanja već postojećeg kulturnog koda. Od publike se očekuje da u njemu prepozna sloj istorije, dok se značenje stvara u posmatračima (Marsel Dišan), čitaocima (Roland Bart), slušaocima (Teodor Adorno), odnosno, kada govorimo o svetu disk džokeja i popularne elektronske muzike – u igračima (Mark Batler).\nModerator je Bojana Pokrajac. (danubeogradu.rs)\nTagovibg svaštara dub galerija skc novi beograd predavanje\nPrethodni „Marko Makako“ od 1. novembra u bioskopima\nSledeći Perverznjakov vodič kroz beogradsko grafičko podzemlje


Podgoricom - datum: 2019-03-14 ASK UTVRDILA DA JE KOALICIJA ALBANSKIH PARTIJA PREKORAČILA LIMIT TROŠKOVA ZA IZBORNU KAMPANJU\nPrekoračili limit troškova Postupak protiv Albanskog foruma\nOdsjek za finansiranje političkih subjekata i izbornih kampanja Agencije za sprečavanje korupcije predložio je pokretanje prekršajnog postupka protiv koalicije Albanski forum jer su tokom izborne kampanje za lokalne izbore u Tuzima 3 marta imali troškove koji nijesu u skladu sa propisanim limitima. Iz ASK-a navode da je ovaj politički subjekt na 26. februar imao troškove od 11.513 eura.\n–Agencija je izvršila kontrolu privremenih izvještaja o troškovima izborne kampanje, koje su Agenciji dostavili politički subjekti koji su učestvovali na izborima za odbornike u SO Tuzi 3. marta. Dozvoljeni troškovi ove izborne kampanje, u skladu sa odredbama zakona, iznose 6.034 eura po političkom subjektu. Kontrolom privremenog izvještaja o troškovima izborne kampanje ovog političkog subjekta, konstatovano je da su troškovi na 26. februar godine iznosili 11.513 eura, što nije u skladu sa propisanim limitima. Nakon sprovedenog postupka kontrole i pribavljenog izjašnjenja od odgovornog lica u političkom subjektu, odsjek za finansiranje političkih subjekata i izbornih kampanja je predložio pokretanje prekršajnog postupka protiv ovog političkog subjekta i odgovornog lica za namjensko trošenje sredstava – navode iz ASK-a.


Visoka predstavnica EU za spoljnu politiku i bezbednost Federika Mogerini, koja je i moderator u dijalogu Beograda i Prištine, sastala se večeras u Tirani sa predsednikom privremenih kosovskih institucija Hašimom Tačijem.\nKako je objavljeno na Tviter nalogu EEAS, glavna tema razgovora je upravo dijalog, koji je blokiran zbog odluke Prištine da uvede takse na robu iz Srbije, koje ni do danas nisu ukinute. Kasnije večeras u Tiranu stiže i srpski predsednik koji će se takođe sastati sa šeficom evropske diplomatije.\nMogerini se večeras u Tirani prvi put oglasila posle sastanka o Zapadnom Balkanu u Berlinu, izjavom da trenutno ne vidi uslove za nastavak dijaloga Beograda i Prištine. Ona je rekla da je preduslov za to povlačenje ili suspenzija tarifa i da odgovornost sada leži u rukama Prištine.\n"Ubeđena sam da, ako bi se tarife povuke večeras, sutra ujutru bih sazvala novu rundu dijaloga. To bi bilo teško i bolno, kao i obično, ali možda i produktivno. Međutim, u odsustvu pogodne atmosfere, ja ne vidim pesrpektivu nastavka dijaloga. Sada odgovornost leži u rukama onih koji odlučuju na Kosovu", poručila je Mogerini.\nOna je ocenila da je do zastoja u dijalogu došlo upravo u trenutku kada je moglo da se uđe u fazu intenzivnijih pregovora. Mogerini je takođe naglasila da su EU, zemlje članice, kao i drugi međunarodni partneri tražili da se povuki ili suspenduju tarife: "Moj utisak posle Berina je da nismo blizu nastavka dijaloga, ali to ne znači da odustajemo od posredovanja u dijalogu". Govoreći o pogodnoj atmosferi za nastavak dijaloga, Mogerini je pored ukidanja prištinskih tarifa navela i suspenziju kampanja za priznanja, odnosno povlačenja priznanja kosvske nezavisnosti.\nŠefica EU diplomatije u zaključku izrazila je nadu da će "mudrost da pobedi", jer kako je naglasila, "niko neće dobiti ništa od daljeg zastoja dijaloga, a pogotovo ne Kosvo, Srbija i region": "Pomirenje i normalizacija su, kao što je EU i sama naučila, baza za ekonomski prosperitet i integraciju. Znam koliko je to važno za region i zato je važno da se proces nastavi i bude plodonosan uz poštovanje svih strana".\nArifi: Mogerini sa EMOCIJAMA štiti srpske interese, iznenađen sam\nMogerini: Uprkos poteškoćama, postoji napredak u pregovorima Beograda i Prištine


Kratka vladavina moćnog čoveka - mlad, uspešan, umešan u skandale - ko je Kurc?\nSvet Autor:Gordana Petkovic09. okt. 202123:44 > 10. okt. 2021 00:27\nSebastijan Kurc Foto: GEORG HOCHMUTH / AFP / Profimedia\nNajmlađi austrijski kancelar u istoriji i najpopularniji političar Sebastijan Kurc, koji se u subotu uveče uživo obratio naciji podnoseći ostavku, doživeo je drugi poraz. Prvi put kada ga je parlament u maju 2019. razrešio dužnosti posle skandala sa ekstremnom desnicom a sada je ovaj austrijski vunderkid bio prinuđen da zbog skandala o korupciji sam podnese ostavku.\n„Moja zemlja mi je važnija od mene samog. Sada su potrebni stabilni uslovi. Stoga bih želeo da napravim prostor za rešavanje zastoja”,rekao je večeras Kurc na konferenciji za novinare.\nOvaj 35-godišnjak postao je lider Narodne partije Austrije (OVP) u maju 2017. godine, a već kasnije iste godine doveo je stranku do izborne pobede, čime je postao jedan od najmlađih demokratski izabranih šefova vlade na svetu.\nPotiče iz prosečne austrijske porodice, njegova majka je učiteljica, otac tehničar u Filipsu, a odrastao je u 12. bečkom okrugu, gde i danas živi.\nPosle mature i odsluženja vojnog roka, upisao je pravo, koje nije završio zbog političkih obaveza. Imao je teškoće na startu svog političkog puta. Kada je, još kao đak, pokušao da pristupi omladini Narodne partije Austrije, savetovano mu je da to ne čini jer navodno nije za politiku.\nMeđutim, uporan, kakav jeste, ušao je u politiku i veoma brzo preuzeo mesto šefa omladine OVP, a 2011. ga je, sa svega 25 godina, u vladine strukture uveo tadašnji vicekancelar i šef OVP Mihael Špindeleger, postavivši ga na mesto državnog sekretara za integracije u Ministarstvu unutrašnjih poslova.\nŠpindeleger je Kurca nakon izbora 2013. čak i doveo na mesto ministra spoljnih poslova, uz zadržavanje resora integracije.\nOn je tada bio najmlađi ministar spoljnih poslova u istoriji Austrije sa svega 27 godina.\nKada je stupio na dužnost šefa diplomatije, mnogi domaći i strani mediji su se podsmevali zbog njegove mladosti, tvrdeći da on nema iskustvo za takvu funkciju.\nKo je Aleksandar Šalenberg, ministar koga Kurc predlaže za svog naslednika?\nMinistar spoljnih poslova Aleksandar Šalenberg (52) je austrijski diplomata, pravnik i političar. Rođen je 20. juna 1969. godine u Bernu. Od 2019. godine obavlja funkciju ministra spoljnih poslova u vladi kancelara Sebastijana Kurca.\nKao sin austrijskog ambasadora, odrastao je u Indiji, Španiji i Francuskoj. Od 1989. do 1994. studirao je pravo na Univerzitetu u Beču i u Parizu. Nakon diplomiranja nastavio je studije na Evropskom koledžu do 1995. godine. Godine 1997. Šalenberg je ušao u austrijsko ministarstvo spoljnih poslova. Na mestu ministra spoljnih poslova Austrije 3. juna 2019. nasledio je Karin Knajsel. On je zadržao svoju poziciju u okviru drugog kabineta Sebastijana Kurca.\nMeđutim, ubrzo se dokazao na međunarodnom planu. Poznat je po svojoj imigracionoj i socijalnoj politici i smatrao se licem tradicionalnog konzervativnog pokreta u Austriji, ali i Evropi. U izbegličkoj krizi pokazao se kao veoma tvrd političar, koji je znao šta želi i uspeo da nametne svoje viđenje, dok je ostatak Evrope podržavao politiku dobrodošlice nemačke vlade. Odigrao je ključnu ulogu u zatvaranju rute Zapadnog Balkana blokirajući priliv izbeglica u Evropu.\nU zemlji, kako bi sprečio islamsku radikalizaciju, Kurc je nametnuo reformu zakona o islamu, koji postoji još od doba monarhije, a izmene su donele onemogućavanje finansiranja islamskih udruženja iz inostranstva.\nVučić i Kurc roštiljali: Rekao sam Sebastijanu… (FOTO)\nKurc ne menja tvrd stav prema izbeglicama\nUbrzo je, zbog svoje dosledne, jasne politike postao najpopularniji političar u zemlji, pretekavši tako i predsednika Austrije.\nSvoj prvi mandat kao kancelar služio je od decembra 2017. do maja 2019., da bi potom bio smenjen nakon skandala sa aferom „Ibica“ u koji su bili uključeni njegovi koalicioni partneri iz Partije slobode.\nAustrijski kancelar Sebastijan Kurc podneo je danas ostavku nakon što je bio izložen pritisku zbog umešanosti u korupcijski skandal.\nKurc, njegovih devet saradnika, kao i tri organizacije nalaze se pod istragom Tužilaštva za borbu protiv privrednog kriminala zbog sumnje da je novac iz državne kase korišćen za istraživanja koja austrijskog kancelara pokazuju u lepšem svetlu.\nBONUS VIDEO: Rasprava Zorana Milanovića sa novinarima


Organizatori Olimpijskih igara u Tokiju u velikim problemima - Radio Balkanfox\n„Moramo uskoro da odlučimo o tome jer će u suprotnom biti teško odlučivati o drugim stvarima koje slede“, rekao je izvršni direktor organizacionog odbora Olimpijskih igara Toširo Muto.\nOdbor je pokrenuo niz pitanja koja treba rešiti, poput ulaznica, obezbedjenja, mesta, robe, smeštaja, olimpijskog sela, prevoza i organizacije volontera.\n„Nisam ni zamislio da ćemo biti testirani do ovakve mere“, istakao je Muto.\n„Pretpostavljam da će dodatni troškovi biti ogromni“, ocenio je Muto.\nJapanska nacionalna revizorska agencija, međutim, navela je da je stvarni iznos troškova dvostruko veći.\n6. априла 2020., 16:55


Hronika Autor:Tanja Milovanović03. sep. 202120:21 > 21:51\nI dok su građani Srbije proteklih meseci bili okupirani slučajem hapšenja grupe Veljka Belivuka, iznošenjem u javnost monstruoznih detalja iz istrage, ali i pokazivanjem fotografija iskasapljenih tela žrtava pomenutog klana, iz pritvora je pušteno čak 15 saradnika optuženog Predraga Koluvije, vlasnika imanja "Jovanjica", na kojem je krajem 2019. godine zaplenjeno skoro četiri tone opojne droge.\nPred Specijalnim sudom u Beogradu vode se dva postupka za „Jovanjicu“ – jedan protiv Koluvije i radnika na njegovom imanju, a drugi protiv vlasnika „Jovanjice“ i pripadnika bezbednosnih službi koji su pomenuto gazdinstvo obezbeđivali.\nSlučaj otkrivanja najveće plantaže opojne droge u ovom delu Evropu od samog početka intrigira javnost. Pomenuto imanje obilazili su najviši zvaničnici države, poput ministra Aleksandra Vulina, funkcionera Srpske napredne stranke (SNS) Zorana Babića, ali i mnogi drugi. I dok je javnost bila okupirana slučajem Veljka Belivuka i Marka Miljkovića, čija je grupa pala 4. februara ove godine, ali i pokazivanjem slika iskasaljenih žrtava pomenutog klana, država, tačnije sud, pustio je iz pritvora 15 od 18 saradnika Koluvije.\nSkretanje pažnje javnosti s bitnih afera zatrpavanjem novih nije strano ovdašnjem režimu, o čemu najbolje svedoči pomenuta situacija. Tako smo imali slučaj da su od 31. jula, kada je podignuta optužnica protiv Belivuka, čak dva Koluvijina saradnika puštena iz pritvora – Miloš Tofilović, koga je strana služba DEA uhapsila nakon što ga je prvi put Specijalni sud pustio iz pritvora, a potom i Stevan Holić.\nPuštanje Tofilovića možda i ne bi bilo tako čudno da ga Specijalni sud dosad nije već puštao iz pritvora. Samo dva meseca nakon jula 2020. godine, kada je priveden u akciji s optuženim bezbednjacima, pušten je da se brani sa slobode. Dok su srpski nadležni organi verovali da neće činiti krivična dela, američka agencija za borbu protiv droge DEA ga je već u februaru naredne godine, tačnije 2021., uhapsila zbog narkotika – ovog puta heroina.\nPrema pisanju nedeljnika Vreme, trenutno se u pritvoru zbog procesa „Jovanjica 1“ i „Jovanjica 2“ nalaze tri osobe, među kojima je i prvooptuženi u oba predmeta Predrag Koluvija.\nPodsetimo, afera „Jovanjica“ ugledala je svetlost dana krajem 2019. godine kada je narodni poslanik Miroslav Aleksić, na konferenciji u Narodnoj skupštini, ukazao na to da se MUP Srbije nije oglasio povodom rekordne zaplene droge pronađene kod Stare Pazove.\nUbrzo nakon toga saznalo se i da je dve nedelje ranije zbog rekordne zaplene uhapšen Koluvija, a na površinu su tada isplivale i mnoge čudne okolnosti u ovom slučaju. Poslanik Aleksić je tada ukazao i na navodne veze predsednika države Aleksandra Vučića i njegovog brata Andreja sa vlasnikom “Jovanjice”.\nKoluvija uhapšen s lažnom značkom MUP\nVećinski vlasnik firme “Jovanjica”, Predrag Koluvija, uhapšen je sa falsifikovanom službenom policijskom ispravom. Tada je otkriveno da se u plastenicima na ovom imanju nalazi oko 649,4 kilograma osušene marihuane, ali i plantaža od 65.581 stabljika kanabisa.\nUbrzo je u javnosti procurela informacija i da je ovo imanje dobilo najmanje tri kredita od državne Agencije za osiguranje i finansiranje izvoza u ukupnom iznosu od 3,9 miliona evra.


Životna priča žene koju je Britanija mrzela! - Životni stil\nNaslovnica Showbiz Životna priča žene koju je Britanija mrzela!\nŽivotna priča žene koju je Britanija mrzela!\nZa razliku od buntovne, nestrpljive i neprilagođene Megan, Kamilin suptilan, strpljiv i mudar način vođenja komunikološkog “rata” za poštovanjekraljice Elizabete II i sunarodnike verovatno će se proučavati na poslovnim specijalizacijama gde omraženi predizetnici uče kako da poprave imidž u javnosti.\nNakon što su joj roditelji, otac Brus Šand, bivši vojni oficir i imućan trgovac vinima i majka Rosalind – pripadnica visokog društva čija je pretkinja Alis Edmonston bila ljubavnica britanskog kralja Edvarda VI – priredili debitantski bal u 17. godini u Londonu, Kamila je imala udvarače iz društvene klase kojoj i sama pripada.\nOdrasla je na porodičnom imanju The Laines u mestu Palmpton, južni Saseks, s mlađom sestrom Anabel i mlađim bratom Markom, a školovala se u osnovnoj školi Dumbrels kao i u školi Kvins Gejt u Južnom Kensingtonu. Nadimak joj je bio “Mila”, bila je popularna, druželjubiva i vrlo živahna.\nZa njenu vezu s princem Čarlsom “krive” su polo utakmica 1970. na kojoj su se sreli i nenadana kiša zbog čega su, slučajno ili ne, potražili isti zaklon. Vrckava Kamila je princa tada u šali podsetila na svoju pretkinju Alis Edmonston, a on je bio očaran. Viđali su se tri godine, dvaput ju je neuspešno prosio, a kad se pridružio britanskoj ratnoj mornarici, ostavila ga je jer nije imala iluzija da će im veza završiti srećno.\nLjubavnici su se nadali kako će s vremenom uspeti da obnove vezu, ali tragična nesreća 1997., čija će tužna godišnjica biti 31. jula, sve je promenila. Britanija je ostala bez najomiljenijeg člana kraljevske porodice, prinčevi Vilijam i Hari izgubili su majku, dok su princ Čarls i Kamila postali “krivci za sve”.\nTrebalo je biti neverovatno uporan i mudar kako bi se prevladala nezavidna situacija: kraljevska porodica i javnost su se protivili vezi, a kamoli venčanju, a Anglikanska crkva otvoreno je upozorila princa – koji će stupanjem na prestolje postati njen poglavar – da i ne pomišlja na venčanje s Kamilom.\nOna je, pak, povukla jedini ispravni potez: pritajila se sve dok se kraljica Elizabeta II nakon dugog nagovaranja princa Čarlsa nije pristala na susret na formalnoj večeri u čast 60. rođendana bivšeg grčkog kralja Konstantina u palati Highgrove. Pre večere kratko su porazgovarale i pridružile se zvanicama – što je bio događaj za istoriju.\nVenčanje održano u aprilu 2005., u gradskoj opštini u Vindzoru, bila je tek formalnost kojom je zapečaćena pobeda mudre i strpljive ljubavnice koja je uspela u nemogućoj misiji. Na kraju su njihov brak odobrili kraljica Elizabeta II, premijer i nadbiskup od Kanterburija – uz uslov da Kamila nikad neće postati britanska kraljica, nego će dobiti nižu titulu “njenog visočanstva” i naziv vojvotkinja od Kornvela. Najvažnije od svega je da im je javnost oprostila, što je joj najveća nagrada. Kao i spoznaja da tiha voda breg roni, koliko god bili moćni.\nPrethodni članak11 namirnica koje poboljšavaju pamćenje i smanjuju rizik od razvoja Alchajmerove bolesti!\nNaredni članakU suštini je sasvim drugačije!


Su Ći pred sudom u sredu, do tada u pritvoru\nTanjug 15. februara 2021. 09:22\nNEJPJIDO – Svrgnuta premijerka Mjanmara Aung San Su Ći ostaće u pritvoru do srede, za kada je najavljeno njeno pojavljivanje na sudu, potvrdio je njen advokat novinarima u glavnom gradu Nejpjidu, prenosi Rojters.\n„Dostavili smo pismo punomočja i razgovarali sa okružnim sudijom. Prema njegovim rečima, pritvor će trajati do 17. februara, a ne do danas kako smo prvobitno očekivali“, rekao je advokat Kin Maung Zav, navodi agencija.\nOn je dodao da i dalje pokušava da vidi svoju klijentkinju, što bi trebalo da mu se omogući u skladu sa zakonom, kao i da će početak njenog suđenja biti prenošen putem video konferencije.\nSavet Ujedinjenih nacija za ljudska prava zatražio je u petak da Aung San Su Ći odmah bude oslobođena iz pritvora kao i drugi civilni lideri koje je vojska zatvorila nakon preuzimanja vlasti u Mjanmaru.


Elektroinstalacije na Jurostaru bile nezaštićene – Nadlanu.com\nElektroinstalacije na Jurostaru bile nezaštićene\nLONDON, 12. februara 2010. (Beta-AP) - Nezavisna komisija utvrdila je da brzi vozovi Jurostara nisu bili dobro pripremljeni za snežne uslove što je dovelo do kvarova na električnim instalacijama i višednevne blokade saobraćaja između Francuske i Velike Britanije uoči božićnih praznika.\nU izveštaju komisije objavljenom u petak, navodi se da filteri na instalacijama nisu bili u stanju da spreče prodiranje vlage, što je dovelo do kratkog spoja i otkazivanja rada motora.\n"Nema nikakve sumnje da su ti incidenti izazvani prodorom velike količine snega u lokomotive koji je potom kroz ventilaciju bio usisan do dela sa elektronikom", navodi se u izveštaju. Dodaje se da je iznenađujuće da elektronske komponente nisu bile zaštićene i izolovane, već je sneg po njima mogao da pada i da se nagomilava.\nKomisija je zaključila da je u takvim kriznim situacijama nužno da postoji bolja komunikacija između kompanija Jurotunel i Jurostar. Zaključeno je takođe da je Jurostar morao bolje da informiše putnike o kašnjenjima i otkazivanjima pojedinih polazaka.


Filharmonija slavi 97. rođendan filmom na internetu - NOVA portal\nFilharmonija slavi 97. rođendan filmom na internetu\nKultura Autor:Matija Jovandić13. Jun. 202014:07\nFoto: Printscreen Beogradska filharmonija\nBeogradska filharmonija danas puni 97 godina od osnivanja, a svoj rođendan obeležava onlajn, emitovanjem kratkog dokumentarnog filma sa američke turneje iz 2014. godine, na svom Jutjub kanalu, saopšteno je iz ove ustanove.\nBeogradska filharmonija je osnovana 13. juna 1923. godine, a njen osnivač, umetnički direktor i šef-dirigent, bio je Stevan Hristić, jedan od najznačajnijih srpskih kompozitora i dirigenata. Čuvenu „Ohridsku legendu“, orkestar često izvodi na gostovanjima u svetu, kao deo repertoara kojim predstavlja svoje nasleđe. Tako je bilo i prilikom prve američke turneje u istoriji orkestra, koja je obuhvatila gostovanja u četiri najznačajnije dvorane ovoga kontinenta.\nAmerička publika je na nogama, uz višeminutne ovacije, ispraćala filharmoničare sa koncerata u Simfonijskom centru u Čikagu, Severans holu u Klivlendu, Muzičkom centru “Stratmor” u Vašingtonu, a pravi tijumf je obeležio poslednji koncert u njujorškom Karnegi holu, saopšteno je iz Beogradske filharmonije.\nAutor dokumentarnog filma Mihajlo Savić kamerom je pratio Filharmoniju oktobra 2014. godine i zabeležio je emocije i raspoloženja muzičara prilikom najvažanije turneje u istoriji orkestra. Turneja po SAD-u predstavlja pobedu upornosti, volje i optimizma, kao i uspeh i ponos cele zemlje, dodaju u Filharmoniji.\nBeogradska filharmonijadokumentarni filmgodišnjicaKoncertOnlajn


Završen projekat “Lovci na asteroide i planete” – Astronomsko udruženje "Eureka" – Kruševac\nBy AU "Eureka" in Eureka novosti, Izveštaji, Projekat "Lovci na asteroide i planete"\nU sredu 14. novembra svečano smo završili projekat “Lovci na asteroide i planete”. Tokom perioda od 2. do 29. oktobra 70 učesnika iz nekoliko gradova iz Srbije (Kruševac, Zrenjanin, Kladovo, Kikinda) i iz Sarajeva. Ukupno je otkriveno 34 novih asteroida. Drago nam je da su učesnici projekta pokazali veliko interesovanje za astronomiju i u narednom periodu očekujemo ih u novim kampanjama koje ćemo sprovoditi.\nNa završnici Zoran Tomić uručio je prisutnim učesnicima sertifikate o učešću na projektu koje su im poslali organizatori IASC kampanje i u kraćem razgovoru su dogovorene aktivnosti u narednom periodu. Ovo će biti samo početak sličnih projekata, jer Eureka planira već u decembru da započne novu svoju kampanju.\nProjekat je realizovan uz finansijsku podršku Centra za promociju nauke u okviru Naučnog kluba Kruševac.


Kremlj najavio „važnu izjavu Putina“ - Sputnjik Srbija\nKremlj najavio „važnu izjavu Putina“\n11:55 23.08.2019 (osveženo 14:25 23.08.2019) Preuzmite kraći link\nPredsednik Rusije Vladimir Putin dao je važnu izjavu na sastanku sa članovima Saveta bezbednosti Rusije, na kojem je razgovarano o Sporazumu o likvidaciji raketa srednjeg i kratkog dometa i o nedavnim raketnim probama u Sjedinjenim Američkim Državama.\n„Ova izjava uskoro će biti objavljena“, saopštio je portparol Kremlja Dmitrij Peskov.\n„Uglavnom, razmatran je Sporazum o likvidaciji raketa, u kontekstu nedavnog testiranja rakete srednjeg dometa kopnenog baziranja u Sjedinjenim Američkim Državama“, rekao je Peskov.\nOn je istakao da je Putin već izražavao žaljenje zbog „podrivanja temelja“ Sporazuma o likvidaciji raketa srednjeg i kratkog dometa.\n„Ovo moramo jasno da zapamtimo i da ne zaboravimo da je predsednik Putin govorio da su faktički postupci naših američkih kolega u suprotnosti sa odredbama ovog Sporazuma i da suštinski pogoršavaju situaciju i sporazumu uskraćuju održivost. Tada se nisu obazirali na ove strahove i krenuli su drugim putem“, rekao je Peskov.\nSastanku su prisustvovali i premijer Rusije Dmitrij Medvedev, predsedavajuća Saveta Federacije Valentina Matvijenko, rukovodilac predsedničke administracije Anton Vajno, predsednik Državne dume Vjačeslav Volodin, sekretar Saveta bezbednosti Nikolaj Patrušev, ministar spoljnih poslova Sergej Lavrov, ministar unutrašnjih poslova Vladimir Kolokoljcev, ministar odbrane Sergej Šojgu i direktor Spoljnoobaveštajne službe Sergej Nariškin.\nVladimir Putin, Dmitrij Peskov, Sporazum o likvidaciji raketa srednjeg i kratkog dometa\n03/07 12:27 Kako je Švedska profitirala od izbegavanja karantina


Elektromreža Srbije pomaže školi u Pribojskoj Banji - PPmedia\nElektromreža Srbije pomaže školi u Pribojskoj Banji\nPosted on\tjun 9, 2018 9:00 am by adminpp033\nNakon donacije sredstava vrednosti od 490.000 dinara Osnovnoj školi „Nikola Tesla“ u Pribojskoj Banji, rukovodstvo Elektromreža Srbije posetilo je nastavnike i đake ove najstarije školske ustanove u jugozapadnoj Srbiji. Obilazeći učionice koje će biti renovirane sredstvima donacije EMS-a, direktorice Jelena Matejić i Aleksandra Nauparac sa saradnicima, poklonile su deci sportske rekvizite i opremu koji su im nedostajali za kompletno izvođenje nastave fizičkog vaspitanja.\nNakon tople dobrodošlice i druženja sa đacima i nastavnicima, direktorica EMS-a Jelena Matejić, naglasila je da u godini u kojoj ova kompanija slavi jubilej šest decenija postojanja elektroprenosnog sistema Republike Srbije, želi dodatno da iskažu svoju tradicionalnu društvenu odogovornost prema državi i njenim građanima.\n– Kao društveno odgovorna kompanija, odlučili smo da u godini kada ova škola slavi jubilej 165 godina postojanja i pri tome ima čast da nosi ime srpskog velikana Nikole Tesle koji je zaveštao čovečanstvu sve ono što je u svom naučnom opusu stvorio, pomognemo i omogućimo lagodniji život i školovanje ovoj deci. Naravno mi ne možemo podariti ono što je on podario svetu, ali možemo da stvaramo uslove da ovi mališani izrastu pre svega u dobre ljude pa onda i možda pojedini od njih u neke nove Tesle – kazala je Matejić\nElektromreža Srbije već treću godinu obezbeđuje i stipendije za najbolje srednjoškolce i studente elektrotehničkih obrazovnih ustanova u Srbiji.\nZahvaljujući se na donaciji predsednik opštine Priboj Lazar Rvović je istakao da je zadovoljstvo videti jednu kompaniju koja se bavi strateškim poslovima za državu a da pri tome vodi računa o interesu šire zajednice i zna da opredeli sredtva u strateški bitna mesta.\n– Upravo je Priboj po mnogo osnova strateško mesto a i potrebna nam je pomoć države i svih činilaca koji utiču da celokupno naše društvo i naročito ovi krajevi se vrate na mesto koje im je vekovima i pripadalo. Nadadam se i siguran sam da će ova vredna donacija doprineti kvalitetu nastave u školi koja inače se dobro vodi i ima zapažene rezultate, pa shodno tome očekujem i u perspektivi da će njihovi uspesi biti i značajniji – naglasio je Rvović.\nDirektor OŠ „Nikola Tesla“ iz Pribojske Banje, Nikola Tošić prezentujući skoro dvovekovni istorijat ove obrazovne ustanove, zahvalio se EMS-u ističući da će sredstva iz donacije biti uložena u kompleto renoviranje dve učionice za najmlađe đake, nabavku ormarića za decu koja putuju i po 15 kilometara do škole kako ne bi morali da nose mnogo stvari kao i za kompijutersko opremanje svih učionica za sve uzraste.\nPP Media Goran Reković\nOznake: Elektromreža Srbije, Lazar Rvović, vesti priboj


PRED BEOGRADSKOM PUBLIKOM - U Kolarcu predstavljeni Dučićevi "Diplomatski spisi" | Trebinje Live\nPRED BEOGRADSKOM PUBLIKOM - U Kolarcu predstavljeni Dučićevi "Diplomatski spisi"\nU Zadužbini Ilije M. Kolarca na Studentskom trgu u Beogradu, večeras je predstavljena knjiga "Diplomatski spisi" Jovana Dučića, koju je priredio Miladin Milošević, direktor Arhiva Jugoslavije, a izdalo ju je Udruženje Trebinjaca "Jovan Dučić" iz srpske prestonice.\nKnjigu čine 182 diplomatska spisa i 14 izvora iz veoma bogate diplomatske karijere Jovana Dučića, koja je trajala od 1910. godine do 1941. godine u devet država i 13 misija.\nPrema riječima Miladina Miloševića, 25 godina je prikupljao arhivsku građu kako bi dopunio izdanje knjige "Diplomatski spisi" iz 1991. godine, za koje je smatrao da nije bilo dovoljno da upotpuni biografiju Jovana Dučića.\n"Upustio sam se u istraživanja naših arhiva i biblioteka, posebno iz razloga što Jovan Dučić ne pripada samo istoriji i kulturnom stvaralaštvu, već i istoriji srpske i jugoslovenske diplomatije", kazao je Milošević.\nOn je naglasio da su spisi objavljeni u knjizi veoma značajan pisani materijal, koji nije bilo lako pronaći, posebno zbog činjenice da je veliki broj tih dokumenata iz perioda između dva svjetska rata.\nDučić je jedinstven i kao pjesnik i kao diplomata, istakao je večeras u Kolarcu Živadin Jovanović, bivši ministar spoljnih poslova Savezne Republike Jugoslavije, naglašavajući značaj i vrijednost predstavljene knjige.\n"Sama knjiga je jedno izvanredno i značajno delo i jedan putokaz kako bi trebalo dalje nastaviti sa analiziranjem i poštovanjem preko knjige velikana i diplomatije naše politike i kulture. Knjiga po svojoj strukturi ima dva osnovna dela - analizu gospodina Miloševića od 30-ak stranica i drugi deo koji ovoj knjizi daje karakter istorijskog izvora, zbirke originalnih dokumenata i tekstova koje je napisao Jovan Dučić", kazao je Jovanović.\nOn je istakao da za istoričare i naučnike "Diplomatski spisi" spadaju u istorijsko djelo, za diplomate u diplomatski priručnik, a za čitalačku publiku uopšte ovo je knjiga beletristike, napominjući da je Dučić na jedan specifičan i zanimljiv način pisao izvještaje o temama koje ne moraju uvijek da budu zanimljive.\n"Dok čitate ovu knjigu - pisma, izveštaje i informacije Jovana Dučića vi uživate kako u sadržini, tako i u njegovom stilu. Zato je to knjiga savršene beletristike, eseja koji su jedinstveni po tome što su pisani rukom vrhunskog srpskog, ali i evropskog i svetskog književnika i pesnika", rekao je Jovanović.\nLjubodrag Dimić, dopisni član Srpske akademije nauka i umetnosti i redovni profesor beogradskog Filozofskog fakulteta, istakao je da su izvještaji Jovana Dučića iz Sofije, Rima, Atine, Madrida, Kaira, Budimpešte, Bukurešta, Lisabona, autentično svjedočanstvo iz 13 diplomatskih misija koje je pjesnik obavljao, kao i o službovanju u osam evropskih i jednoj afričkoj državi.\n"Njihovo objavljivanje, samim tim, nije samo doprinos proširivanju stručnih znanja o tome kako je funkcionisala jugoslovenska diplomatija, već je tim dokumentima Dučiću vraćen onaj deo života koji je decenijama bio u senci njegove raskošne poezije", kazao je Dimić.\nU ime izdavača i organizatora večerašnjeg predstavljanja knjige Jovana Dučića, prisutne je pozdravio Žarko J. Ratković, predsjednik Udruženja Trebinjaca "Jovan Dučić" iz Beograda.\n"Mi smo zahvalni Jovanu Dučiću što nam je ukazao priliku da štampamo njegove 'Diplomatske spise', koje je on uputio svojoj Vladi. Dugo vremena spisi nisu bili dostupni javnosti, a onda se i zaboravilo da oni i postoje. Da nije bilo vrednog i marljivog istoričara, dičnog Hercegovcva Miladina Miloševića, ova knjiga ne bi ugledala svetlost dana", kazao je Ratković.\nBeogradskoj promociji "Diplomatskih spisa" Jovana Dučića, između ostalih, prisustvovali su ambasador BiH u Srbiji Lazar Mirkić, pjesnik Rajko Petrov Nogo i drugi.\nKnjiga je u avgustu predstavljena u Trebinju.


Meksiko i Crna Gora potpisali Memorandum o razumevanju o diplomatsko-akademskoj saradnji (VIDEO) : Nadlanu.com\nMeksiko i Crna Gora potpisali Memorandum o razumevanju o diplomatsko-akademskoj saradnji (VIDEO)\nObjavljeno 29. maj 2020. / 18:00:54\nMeksiko i Crna Gora potpisali su danas u Beogradu Memorandum o razumevanju o diplomatsko-akademskoj saradnji.\n- Memorandum je rezultat dobre saradnje dva ministarstva spoljnih poslova i interesa obe države da se uspostavi kvalitetna saradnja u oblasti diplomatsko akademske obuke i pojača prijateljstvo i sveukupna saradnja naše dve države - rekao je ambasador Crne Gore u Srbiji, Tarzan Milošević.\nOn je nakon potpisivanja Memoranduma u Ambasadi Meksika u Beogradu naveo da dve države imaju tradicionalno dobre i prijateljske odnose, pogotovo na multilateralnoj sceni, ali da postoji prostor za razvijanje bilateralnih odnosa, naročito u oblastima turizma, telekomunikacija, poljoprivrede i kulture.\n- Meksiko i Crna Gora imaju puno sličnosti u medjunarodnoj politici gde postoji produktivna saradnja sa medjusobnim potpomaganjem u različitim inicijativama - rekao je ambasador Meksika u Srbiji i na nerezidentnoj osnovi u Bosni i Hercegovini, Severnoj Makedoniji i Crnoj Gori Marko Antonio Garsija Blanko.\n- Samo u januaru i februaru ove godine smo trgovali više nego u bilo kojoj godini pre toga i to je veoma dobra vest - rekao je ambasador Blanko.\nSUSRET U CRNOJ GORI: Snežana i Vlade Divac večerali u…\nNEĆU NIKOM DA SE IZVINJAVAM! PONELA ME ATMOSFERA: Jadranka…\nIstakao je i saradnju dve zemlje za vreme pandemije, kada je Meksiko organizovao humanitarni let za ljude sa Zapadnog Balkana, medju kojima je bilo Crnogoraca, koji su bili na kruzeru koji je iskrcan u Meksiku.\nMeksiko je Narodnoj Biblioteci Crne Gore, Filološkom fakultetu i osnovnoj školi "Meksiko" iz Bara donirao dela meksičkih autora prevedena na crnogorski.\nOsnovnoj školi iz Bara "Meksiko" donirali su i 12 zastava, a meksički ambasador uručio je Miloševiću komemorativni grb povodom obeležavanja 13 godina od uspostavljanja diplomatskih odnosa.\nDve zemlje uspostavile su diplomatske odnose 2007. godine, a od tada su potpisana tri memoranduma Memorandum izmedju crnogorske i meksičke agencije za promociju investicija, Sporazum o saradnji izmedju meksičkog preduzetničkog saveta za spoljnu trgovinu i crnogorske ekonomske komore i Memorandum o razumevanju za uspostavljanje političkog dijaloga.\ncrna goraMarko Antonio Garsija BlankomeksikomemorandumTarzan Milošević


Izgradnja mosta na Savi kod Gradiške počinje 2017. godine? - M-Kvadrat\nNaslovnica Home Izgradnja mosta na Savi kod Gradiške počinje 2017. godine?\nIzgradnja mosta na Savi kod Gradiške počinje 2017. godine?\nRepublika Srpska je u potpunosti spremna za početak izgradnje mosta preko rijeke Save, kod Gradiške, kojim bi autoput Gradiška-Banjaluka bio povezan sa panevropskim koridorom, tj. autoputem Beograd-Zagreb. Početak izgradnje do sada je kočila hrvatska strana, jer nije obezbijedila sredstva, iz kojih bi projekat bio finansiran.\nIpak, prema posljednjim informacijama koje dolaze iz Zagreba, poslije sastanaka na relaciji Vlada Hrvatske – Savet ministra BiH, izgradnja mosta mogla bi da počne tokom naredne godine, što znači da bi do kraja 2016. trebalo da se sprovede tenderska procedura i izbor najpovoljnijeg izvođača radova, rekao je za “Novosti” Dušan Topić direktor “Autoputeva RS”.\n– Osnovni razlog za odugovlačenje početka radova jeste činjenica da Hrvatska nije obezbjedila novac kojim bi finansirala izgradnju mosta. Hrvatska strana, osim za pola mosta, treba da obezbjedi i novac za izgradnju pristupne saobraćajnice do čvora Okučani, u dužini od oko 9,5 kilometara. Zvanični Zagreb do sada je poručivao da će projekat biti finansiran bespovratnim sredstvima Evropske unije, čim Hrvatska postane punopravni član EU. To se i dogodilo 1. jula 2013. godine, a do sada od mosta ništa. Čekamo njihov sljedeći korak – pojasnio je Topić.


Britanci: Istraga s Rusima o Skripalju ne dolazi u obzir\nA. J. 4. aprila 2018. 13:51\nBritanska delegacija u Organizaciji za zabranu hemijskog oružja odbacila je ruski predlog za zajedničku britansko-rusku istragu o trovanju bivšeg ruskog špijuna Sergeja Skripalja.\n„To je diverziona taktika, napravljana da se novim dezinformacijama izbegnu pitanja na koja ruske vlasti moraju da odgovore“, navedeno je na tviter nalogu britanske delegacije, koji je predlog nazvao „perverznim“.\nDirektor ruske Spoljne obaveštajne službe (SVR) Sergej Nariškin izjavio je ranije danas da je trovanje bivšeg dvostrukog agenta Sergeja Skripalja u Engleskoj bilo čin provokacije američkih i britanskih obaveštajnih službi, preneo je Rojters.\n„Čak i u slučaju Skripalj, grotesknoj provokaciji koju su surovo pripremile američke i britanske obaveštajne službe, neke od evropskih vlada ne slede slepo London i Vašington već umesto toga biraju da pažljivo utvrde šta se tu desilo“, rekao je Nariškin.\n„Vašington je postao opsednut borbom protiv nepostojeće, takozvane ruske pretnje. Ovo je dostiglo takve razmere i poprimilo tako apsurdne karakteristike da je moguće govoriti o povratku u mračno doba Hladnog rata“, naveo je Nariškin u govoru na bezbednosnoj konferenciji u Moskvi.


16/5/2016 SASTANAK S OMBUDSMANOM – HRA\nZaštitnik ljudskih prava i sloboda Crne Gore Šućko Baković i njegovi zamjenici za oblast NPM i zaštite od diskriminacije, Zdenka Perović i Siniša Bjeković, održali su danas sastanak sa izvršnom direktorkom Akcije za ljudska prava (HRA) Teom Gorjanc Prelević i Mirjanom Radović, programskom direktorkom u toj organizaciji.\nRazgovarano je na više tema u kojima se preklapaju interesovanja i djelovanja institucije Zaštitnika i HRA, s fokusom na prava lica lišenih slobode, položaj novinara i zaštitu od diskriminacije, a takođe su razmijenjena mišljenja o postupanju u konkretim slučajevima. Na sastanku je razgovarano i o pripremama izvještaja HRA o poštovanju ljudskih prava zatvorenika kao i godišnjem izvještaju NPM-a, koji će biti predstavljeni u toku ovog mjeseca.\nGospođa Gorjanc Prelević je navela da poštuje pristup i rad Ombudsmana, ali da smatra da u nekim slučajevima preporuke moraju biti oštrije, u smislu da je potrebno više insistirati na kažnjivosti i traženju odgovornosti. Zaštitnik Baković je kazao da u instituciji ne nedostaje profesionalne hrabrosti u postupanju i da se ne libi da traži i krivičnu odgovornost, kada se za to steknu uslovi. On je naveo da je evidentan porast broja pritužbi koje građani dostavljaju Instituciji i da je za prva četiri mjeseca ove godine već dostignuto 80 % ukupnog broja pritužbi iz prošle godine.\nSagovornici su saglasni da je dobro što je organizovan sastanak jer kao subjekti na istom putu-unaprjeđenja i zaštite ljudskih prava i sloboda, mogu i treba da sarađuju više i konkretnije. U tom smislu potvrđeno je i učešće predstavnika Institucije na više događaja koje će uskoro organizovati HRA.


U Britaniji 27 posto benzinskih pumpi i dalje bez goriva\nTanjug 1. oktobra 2021. 13:20\nLONDON – Na mnogim benzinskim stanicama u Britniji i danas nema goriva, čija je nestašica uzrokovala haos ove sedmice, tuče na pumpama i panične kupovine vozača koji su pravili zalihe goriva u flašama za vodu, pošto je akutni nedostatak vozača cisterni doveo lanac snabdevanja do tačke pucanja.\nDeficit radnika posle Bregzita i pandemija kovid-19 izazvali su poremećaje širom nekih sektora pete najveće ekonomije u svetu, uključujući i zastoje u isporuci goriva i lekova, a sada je i nedostatak mesara „digao na noge“ stočare i mesnu industriju.\nBritanski ministri danima ponavljaju da se kriza stišava ili čak završava, ali trgovci na malo kažu da je više od 2.000 benzinskih pumpi suvo, a izveštači Rojtersa javlaju da su širom Londona i južne Engleske desetine pumpi još zatvorene.\nKolone automobila sa razjarenim vozačima su se smanjile na benzinskim stanicama u Londonu koje su i dalje otvorene.\n„Zalihe im ističu brže nego inače zbog potražnje bez presedana“, kaže izvršni direktor PRA Gordon Balmer.\nMinistar policije Kit Malhaus je izjavio danas da se britanska kriza s gorivom stabilizuje, ali da je potražnja i dalje velika.\n„Situacija se stabilizuje širom zemlje, mada očigledno i dalje postoji velika potražnja za gorivom. Nadajmo se da će u narednih nekoliko dana popustiti pošto se tankovi pune“, rekao je Malthaus za Skaj Njuz.\nNakon što je manjak kamiondžija izazvao panične kupovine na benzinskim pumpama, sada i britanski stočari upozoravaju da bi nedostatak mesara i radnika u klanicama mogao da ih natera na masovno klanje do 150.000 svinja, da bi smanjili njihov broj na farmama.\nMinet Baters, predsednica Nacionalnog sindikata poljoprivrednika, izjavila je da bi do smanjenja svinjskog fonda za oko 150.000 svinja moglo da dođe „potencijalno za nedelju ili deset dana“, prenosi Rojters.


Vučić u Bratislavi, sastao se sa Martinom Larkin - Info 24\nPredsednik Vučić učestvuje na međunarodnom forumu „Globsec 2019” u Bratislavi. „Zahvalni smo na svakoj vrsti pomoći koju svetski ekonomski forum može da pruži Srbiji u unapređenju, otvaranju i pozicioniranju naše ekonomije u svetu“, poručio Vučić u razgovoru sa Martinom Larkin.\nPredsednik Srbije Aleksandar Vučić sastao se u Bratislavi s rukovodiocem odeljenja za Evropu i Evroaziju i članicom Izvršnog odbora Svetskog ekonomskog foruma Martinom Larkin.\nVučić i Larkin su među učesnicima GLOBSEC foruma u glavnom gradu Slovačke.\n„Zahvalni smo na svakoj vrsti pomoći koju Svetski ekonomski forum može da pruži Srbiji u unapređenju, otvaranju i pozicioniranju srpske ekonomije u svetu, s obzirom na to da je globalni socio-ekonomski razvoj glavni prioritet WEF“, piše u poruci na Vučićevom Instagram profilu uz fotografiju sa bilateralnog sastanka.\nNajpre će govoriti na panelu o suštini dijaloga Beograda i Prištine, na kojem će, prema najavi organizatora, učestvovati i predsednik Crne Gore Milo Ðukanović, kao i presednik privremenih vlasti u Prištini Hašim Tači, te i direktorka za Zapadnu Evropu, Zapadni Balkan i Tursku u Evropskoj službi za spoljne poslove Angelina Ajhorst, a moderiraće Metnju Karničnig, glavni dopisnik za Evropu lista „Politiko“.\nPredsednika Srbije će zatim učestvovati na panelu „Zapadni Balkan: Udaljavanje od Evrope?“, na kojem će govoriti i crnogorski predsednik Ðukanović, potpredsednica bugarske vlade zadužena za reformu pravosuđa i ministarka spoljnih poslova Ekatarina Zaharijeva, i generalna sekretarka Saveta za regionalnu saradnju (RC C).\nSkup će moderirati Valeri Hopkins, dopisnica „Fajnenšel tajmsa“ za jugoistočnu Evropu.\nVažno informisati međunarodnu javnost o situaciji na KiM\nUčešće predstavnika Srbije na međunarodnim skupovima, poput GLOBSEC 2019 Foruma u Bratislavi, dobra je prilika da se međunarodna javnost informiše o zastoju u pregovorima Beograda i Prištine, problemima i realnoj situaciji na KiM, smatraju analitičari.\nDirektor Međunarodnog instituta za bezbednost Orhan Dragaš kaže da je današnji forum, na kojem će učestvovati i predsednik Srbije Aleksandar Vučić, veoma značajan i da će se govoriti o važnim temama, a da je dobro što je jedan od panela posvećen pregovorima Beograda i Prištine, imajući u vidu sve druge aktuelne svetske teme.\n„I predsednik Vučić napominje stalno da je važno da se češće razgovara na tu temu kako bi se došlo do rešenja“, rekao je Dragaš za TV Pink.\nPregovori su, kaže, poslednjih sedam meseci zamrznuti zbog odluke Prištine da uvede takse na robu iz centralne Srbije.\n„U pregovorima učestvuju tri strane – Priština, Beograd i EU, odnosno međunarodna zajednica i ne zavisi sve samo od nas“, rekao je Dragaš i dodao da bi bilo važno da se ukinu takse, nastave pregovori i što pre dođe do rešenja.\nAlbanskoj strani, kaže, u interesu je da se pregovori odugovlače i traju što duže jer je njihova ideja da se nekakav sporazum potpiše tek kada situacija bude povoljan za njih.\nOn je naveo da su i pre uvođenja taksi pregovori bili u ćorsokaku jer albanska strana nije htela da pristane na ZSO.\nGovoreći o uticaju Nemačke, on je rekao da predsednik Vučić i nemačka kancelarka Angela Merkel imaju dobar odnos i da na Nemačku u određenih oblastima možemo gledati kao dobrog partnera.\n„Nemačka želi dobro Srbiji, ali samo do Kopaonika“, rekao je Rajić.\nOn je takođe naveo da se Nemačka politika teško menja, ali da je veoma značajno što su poslednjih godina poboljšani odnosi Beograda i Berlina i da stav Nemačke nije presudan kad je reč o KiM.\n„Važno je sačuvati stabilnost koliko god je moguće i isticati da Srbija nije odgovorna za zastoj pregovora, što i nije, i upoznavati međunarodnu javnost sa time, pa samim tim je važno da naši predstavnici učestvuju na međunarodnim forumima i razgovaraju i sa onima sa kojima se inače ne slažu“, smatra Rajić.


SVRATIŠTE ZA SEKSUALNE RADNICE - Udruženje PREVENT\nUdruženje Prevent sprovodi program smanjenja štetnosti za seksualne radnice od 2008. godine.\nProgram na terenu podrazumeva savetovanje, edukaciju, podelu kondoma, upućivanje i praćenje kod lekara i testiranje na polno prenosive infekcije.\nUz podršku Delegacije Evropske unije kroz konkurs pod nazivom „Support to the social inclusion of the most vulnerable groups, including Roma, through more diversified community-based social services” u 2016. godini sa radom je počelo Svratište za seksualne radnice.\nPored dosezanja seksualnih radnica kroz terenski rad projektom je omogućena pomoć lekara, socijalnog radnika, psihologa, pravnika, ali i testiranje na polno prenosive infekcije, održavanje lične higijene, učenje životnih veština i grupa samopodrške.\nPlan je da do kraja projekta Svratište za seksualne radnice dobije licencu za pružanje usluga u sistemu socijalne zaštite. Deljnije na oficijelnoj web prezentaciji… DROP-IN Svratište za seksualne radnice.


UNS: Pokretanje privatizacije RTK - Dnevni list Danas\nPočetna » Novo » Društvo » UNS: Pokretanje privatizacije RTK\nUNS: Pokretanje privatizacije RTK\nSkupština Grada Kragujevca usvojila je odluku o pokretanju inicijative za privatizaciju Privrednog društva Radio televizija Kragujevac, koja će biti dostavljena Ministarstvu privrede, objavilo je danas Udruženje novinara Srbije (UNS).\n0Piše: DanasOnline 03. januara 2018. 15.52\nOdluka je doneta na sednici Skupštine grada Kragujevca 27. decembra.\nRadiotelevizija Kragujevac privatizovana je 2015. godine, kada ju je kupio biznismen Radoica Milosavljević.\nZbog nepoštovanja kupoprodajnog ugovora, privatizacija je krajem januara prošle godine raskinuta, RTV Kragujevac rasprodala je deo opreme kako bi naplatila potraživanja poverilaca i zaposlenih koji su je tužili, a dozvole za emitovanje radio i televizijskog programa su joj oduzete.\nPošto je na inicijativu Ministarstva kulture i informisanja izmenjena Uredba o prenosu kapitala zaposlenima bez naknade Skupština Grada Kragujevca 28. juna usvojila je odluku o preuzimanju ove medijske kuće u roku od šest meseci, do nove privatizacije.\nTelevizija je ponovo počela da emituje program krajem avgusta prošle godine, podseća UNS.


Prevoznici samo sa licencom - Šta donosi novi zakon o prevozu tereta u drumskom saobraćaju? - Pluton Logistics\n5. novembra 2014. 1. maja 2017. marko\tlicence za međunarodni prevoz, licence za prevoznike, Ministarstvo saobraćaja, Privredna komora Srbije, Zakon o prevozu tereta u drumskom saobraćaju\nNovi Zakon o prevozu tereta u drumskom saobraćaju, čija je najvažnija novina uvođenje licenci za prevoznike, trebalo bi da bude usvojen u prvom kvartalu 2015. godine, najavilo je Ministarstvo građevinarstva, saobraćaja i infrastrukture. Na okruglom stolu u Privrednoj komori Srbije, u okviru javne rasprave o nacrtu tog zakona, prevoznici su istakli da se nalaze na rubu egzistencije i da puno očekuju od novog zakona, ali i da ima još dosta toga što treba raspraviti kako bi se dobila konačna verzija tog zakonskog akta.\nPomoćnik ministra građevinarstva, saobraćaja i infrastrukture Saša Stojanović je rekao da je predviđeno da zakon od tranutka usvajanja stupi na snagu, odnosno počne da se primenjuje u roku od tri godine.\n– Mi želimo da skratimo taj rok stupanja na snagu zakona, ali potrebno je doneti 20 podzakonskih akata – kazao je Stojanović dodajući da to znači da ima prostora da se u hodu naprave određene izmene.\nZakon će bit usklađen sa evropskom regulativom i standardima i predviđa uvođenje licenci za domaći i međunarodni prevoz, uvođenje reda u tu profesiju, kao i kriterijume ko sve može time da se bavi, naglasio je on.\nNačelnik odeljenja za međunarodni drumski transport u Ministarstvu saobraćaja Damir Ledenčan je istakao da će uvođenjem licenci domaći prevoznici koji se bave međunarodnim i domaćim transportom imati jednake uslove za pristup tržištu, kao što je to regulisano u državama u okruženju i kao što predviđa evropsko zakonodavstvo, odnosno da na tržištu neće biti privilegovanih.\n– Očekujemo da u sledećoj godini donesemo najveći broj potrebnih podzakonskih akata, jer deo njih već spreman i nakon toga bi krenuli u proceduru izdavanja tih licenci i obezbeđivanju uslova za pristup tržištu onako kako to zakon predviđa – kazao je Ledenčan.\nU postupku pripreme novog zakona kojim se uređuje oblast prevoza tereta u drumskom saobraćaju Ministarstvo građevinarstva, saobraćaja i infrastrukture sprovodi javnu raspravu od 24. oktobra do 14. novembra ove godine.\nRazlozi za donošenje zakon su, pre svega, nepovoljan položaj domaćih prevoznika u odnosu na strane, zatim sprečavanje nelegalnog obavljanja međunarodnog prevoza, veća efikasnost u radu, otvaranje novih tržišnih mogućnosti, i drugi.\nUslovi za izdavanje licenci za prevoz biće poslovni ugled, finansijska sposobnost, profesionalna osposobljenost, stvarno i stalno sedište, odgovarajući vozni park – najmanje jedno teretno vozilo, ili skup vozila u vlasništvu, ili koristi vozila na osnovu lizinga i zakupa…\nPredviđen je, takođe, odgovarajući broj zaposlenih vozača, odnosno najmanje jedan zaposleni vozač po teretnom vozilu ili skupu vozila. Licenca će moći da bude oduzeta prevoznicima. Prevoznici su bili neujednačeni u zahtevima, pa tako neki traže da se predvidi i iznajmljivanje vozača, zatim da se u slučaju konzumiranja alkohola kažnjava samo vozač a ne i firma i odgovorna osoba. Oni, takođe, kažu da putni nalozi nisu merodavni za proveru kilometraže i naplatu PDV-a, tvrde da se trenutno „srpsko tržište daje ‘na izvolte’ Crnogorcima i Bosancima“, i traže da država više obrati pažnju na tu važnu privrednu granu koja ostvaruje značajne devizne prihode.\nKompletan Nacrt zakona pročitajte OVDE.\n← Uprava za utvrđivanjе sposobnosti brodova za plovidbu uvela standard ISO 9001:2008\nDunav alternativa za dopremanje gasa u Srbiju →\n4. septembra 2014. 1. maja 2017. marko\n14. januara 2022. marko


Uručen deo donacije Surduličkoj kovid bolnici - VOM\nNaslovnaVestiDruštvoUručen deo donacije Surduličkoj kovid bolnici\nčetvrtak, 19. novembra 2020 : 09:10\nPredstavnici Odbora za ljudska prava iz Vranje uručili su u sredu prvi deo donacije u vidu medicinske opreme, Specijalnoj bolnici za plućne bolesti u Surdulici namenjenu COVID pacijentima.\nDonirali smo 11 oksimetra, 11 beskontaktna toplomera i 30 digitalnih toplomera. Osim ove pomoći, posle isporuke od dobavljača, što očekujemo u najkraćem roku, biće uručen i EKG uredjaj za pacijente u COVID bolnici. Crowdfunding kampanja realizovana je na platformi Donacije.rs u partnerstvu sa Specijalnom bolnicom u Surdulici i podršku fondacije Katalist – kažu iz Odbora.\nU period od dva meseca kampanje, koju je Odbor realizovao u partnerstvu sa fondacijom Katalist, na platformi Donacije.rs, prikupljeno je 400,000 dinara koja su donirali humane gradjanke i gradjani juga Srbije i cele zemlje.\nOd početka jula 2020. godine Specijalna bolnica za plućne bolnice Surdulica je od Vlade Srbije dobila nalog da bude u funkciji COVID bolnice, tako da su i u Surdilici počeli da primaju pacijente zaražene korona virusom, pošto u Vranju više nije bilo kapaciteta. U razgovoru sa direktorom bolnice, dr Slaviša Kostić dogovorili smo da organizujemo gradjansku akciju, da animiramo gradjane i kompanije da pomognu. Iz bolnice su nam ukazali na konkretne potrebe za opremom koju trenutno nisu imali dovoljno za sve COVID pacijente, čiji se broj naglo povećavao.\nPosle kraja drugog talasa pandemije, Specijalan bolnica u Surdulici bila je vraćena u redovan režim rada da bi početkom novembra opet jednim delom ušla u COVID sistem sa smanjenim kapacitetom. Trenutno u COVID bolnici u Surdulici smešteno je 33 pacijenata koji su pozitivni na korona virus.\nOdbor za ljudaka prava\nPrethodni tekstHumanost u doba korone: Prikupljeno 102 jedinice krvi\nSledeći tekstDve saobraćajne nezgode u toku jučerašnjeg dana\nBravo za sve koji su učestvovali u akciji.


Korona virus i Srbija: Komisija utvrdila da je 10.356 preminulih u 2020. imalo kontakt sa Kovidom-19, dsopštio ministar zdravlja - Ozonpress :: internet portal\nKorona virus i Srbija: Komisija utvrdila da je 10.356 preminulih u 2020. imalo kontakt sa Kovidom-19, dsopštio ministar zdravlja\n„To znači da tu ubrajamo ljude i koji nisu ležali u bolnici, koji su bili negativni na PCR testu ili antigenskom ili su se sami lečili“, rekao je Lončar na konferenciji za novinare u Beogradu.\nMinistar zdravlja je naveo da trenutno niko ne može da tvrdi da je „neko umro od kovida“.\nPrecizirao je da je za potvrdu smrti od bilo koje bolesti potrebna obdukcija, a u slučaju tih preminulih osoba nije urađena nijedna autopsija na osnovu ranijeg naloga Svetske zdravstvene organizacije.\nUoči najave formiranja Komisije, pojedini stručnjaci i udruženja kritikovali su način odabira članova i tražili da deo tog tela budu „objektivni lekari“.\nKorona virus: Više od 10.000 smrti u Srbiji povezanih sa kovidom, polovina Australijanaca pod novim zaključavanjem


Potvrda iz Humske - Partizanov duo na pragu Fiorentine! - Sportske.net\nPotvrda iz Humske - Partizanov duo na pragu Fiorentine!\nVesti koje su nam prethodnih nedelja pristizale iz Italije pokazale su se tačnim. Partizan i Fiorentina na pragu dogovora oko transfera dvojice talentovanih igrača kluba iz Humske.\nĐurđević zahvalan Muslinu, ali ne zaboravlja Nikolića''Mesi'' Janković otkrio kad će da postigne gol, ''Kića'' Kosović ''odlučio'' da postane vrhunski igrač!Milan bi da pazari na "Kamp Nou"!Stigla potvrda iz Partizana - Znate li koliko navijačica je juče iskoristilo poklon crno-belih?Sve je jasno - Novi "večiti" derbi za mesec dana!\nVicešampion Srbije ipak će morati da pribegne praksi koja je godinama unazad punila kasu Partizana i omogućavala da klub normalno funkcioniše.\nZimski prelazni rok nije doneo željenu zaradu zbog čega su u Partizanu odlučili da uđu u priču oko prodaje dvojice mladih i talentovanih igrača.\nPretpostavljate da se radi o štoperu Nikoli Milenkoviću i napadaču Dušanu Vlahoviću, dvojici pitomaca Partizanove omladinske škole koji su već priključeni prvom timu, a prvonavedeni je postao nezamenljiv u startnoj postavi.\nPrethodnih nedelja iz Italije su stizale informacije da je Fiorentina dobila trku za Nikolu Milenkovića i Dušana Vlahovića što je danas portalu "Mondo" potvrdio i sportski direktor Partizana Ivica Iliev.\nPomenuti izvor prenosi da je Iliev afirmativno odgovorio na pitanje vezano za realizaciju pomenutog transfera što znači da je više nego izvesno da Milenković i Vlahović karijeru nastavljaju u Firenci.\nAko je suditi na osnovu informacija koje je ranije lansirao poznati italijanski novinar Đanluka Di Marcio, Nikola Milenković će put Firence na leto, dok će Dušan Vlahović ostati u Partizanu do januarskog prelaznog roka 2018. godine.\nSpekuliše se da će crno-beli od prodaje dvojice talentovanih igrača zaraditi preko šest miliona evra ali i procente od sledeće prodaje štopera Nikole Milenkovića.


Više od 850 trkača na Olimpija Run Festu u Sarajevu - BHPutovanja.ba\nViše od 850 trkača iz BiH i regije večeras će od 20.00 sati trčati ulicama Sarajeva u okviru festivala Olimpija Run Fest.\nBit će održane dvije trke Vienna Run4Lifestyle i Dolorex B2B Relay Night Run, zbog kojih će saobraćaj u centru grada biti parcijalno obustavljen od 19.00 do 22.00 sata.\n- Vienna Run4Lifestyle 10K Night Run će doprinijeti razvoju turizma i afirmaciji Sarajeva kao bitne sportske metropole. Uz trkače iz BiH u utrci će učestvovati trkači iz više od 20 zemalja svijeta poput Maroka, Sjedinjenih Američkih Država i Čilea – rekla je Feni projektna menadžerica Udruženja Marathon Sarajevo Nadija Hadžijamaković.\nDruga noćna trka, Dolorex B2B štafetni noćni cener, daje priliku kompanijama iz BiH da jačaju timski duh među svojim uposlenicima i promovišu zdrav način života.\n- Ove dvije trke imaju društveno odgovorni aspekt, te su svi učesnici pozvani da se prodajom kilometara uključe u kampanju Nabaci 5 za Šmekija čiji je cilj prikupljanje sredstava za Gorsku službu spašavanja Sarajevo i podrška našim spasiocima – dodala je Hadžijamaković.


U Prnjavoru uhapšena dvojica Bijeljinaca zbog krijumčarenja ljudi\nPripadnici Uprave za organizovani i teški kriminalitet Ministarstva unutrašnjih poslova /MUP/ Republike Srpske uhapsili su na području opštine Prnjavor lica čiji su inicijali J.M. /48/ i S.L./35/ iz Bijeljine zbog sumnje da su krijumčarili ljude.\nOva lica se sumnjiče da su u putničkom motornom vozilu prevozila lice čiji su inicijali A.S. sa Kosova, koje je prethodno ilegalno ušlo na teritoriju Republike Srpske, u namjeri da ga prokrijumčare na teritoriju Hrvatske, saopšteno je iz MUP-a.\nLice A.S. je predato u nadležnost Službe za strance BiH na dalje postupanje, a o svemu je obaviješten i dežurni tužilac Tužilaštva BiH.\nNakon kompletiranja i dokumentovanja predmeta protiv lica slijedi podnošenje izvještaja za počnjeno krivično djelo krijumčarenje ljudi.\nViše iz ove kategorije « Najbolji dječiji hor "Orlić" iz Batajnice Savanović: Poštovanje žrtvama koje su dovele do stvaranja Srpske /VIDEO/ »


Kako su Francuzi ocenili Zvezdine igrače? Spektakularna ubacivanja Gobeljića naterala Nejmara da se brani, Pavkov nije iskoristio moć – DELIJE.AT / DELIJE SALCBURG / DELIJE AUSTRIJA\nL‘Ekip i Frans fudbal beka crveno-belih apostrofirali kao najboljeg pojedinca domaćeg tima\nFrancuski mediji se nisu previše bavili analizom igre Crvene zvezde, ali oni koji su to učinili složni su u oceni da je Marko Gobeljić sinoć bio najbolji igrač ekipe Vladana Milojevića i to ne samo zbog postignutog gola, već kompletnog utiska, brojnih prodora, koji su terali supreriorni tim Tomasa Tuhela da izlazi iz svog šablona.\nL“Ekip mu je dao „šesticu“, što je navijaća ocena od svih igrača Crvene zvezde, a da biste imali percepciju koliko je to zapravo visoka ocena, govori i činjenica da su istom sa druge strane nagrađeni Kavani, Di Marija, odnosno Bernat, a da su manju dobili Kerer (5), Kimpembe(5) i Bufon (4).\nL’Ekip ističe da je Gobeljić imao nekoliko spektakularnih ubacicavanja u napad, od čega je jedan završio pogotkom. Stizao je da popuni prazninu u napadu svog tima i poteškoće sa kojima se suočavaom, pre svih Milan Pavkov, najslabije ocenjeni igrač crveno-belih uz Filipa Stojkovića(trojka). Istaknuti sportski list kaže da snažni napadač, strelac dva sjajna gola protiv Liverpula, ovoga puta nije uspeo da iskoristi svoju moć. Prosečna ocena među igračima Zvezde u L’Ekipu je 4,3, a Pari Sen Žermena 6,4.\nOcene L’Ekipa: Borjan 4, Gobeljić 6, Stojković 3, Degenek 4, Rodić 4 – Jovančić 5, Čaušić 5 – Ben 4, Marin 5, Simić 4 – Pavkov 3.\nFrans fudbal se slaže sa konstatacijom da je Gobeljić bio najistaknutiji igrač Crvene zvezde Pored svog efektnog pogotka, koji je usledio nakon lošeg izbacivanja lopte, snažni bek se nije libio da konstantno ide napred, primoravajući Nejmara da se brani. Iako nije imao preteranu pomoć od Stojkovića, Gobeljić je uspeo da zabeleži i tri odlična starta kojima je oduzimao loptu protivniku, piše Frans Fudbal.\nOcene Frans fudbala: Borjan 4 – Gobeljić 6, Stojković 3, Degenek 4, Rodić 4 – Jovančić 4, Čaušić 4 – Ben 3, Marin 5, Simić 4 – Pavkov 4.\nPortal Fott Mercato nema kredibilitet kako najvažniji mediji u Francuskoj, ali je znatno detaljnije opisivao učinak igrača Crvene zvezde i dao im potpuno isti prostor kao Parižanima.\nIpak, kod ovog portala, koji se bavi pre svega dešavanjima na fudbalskom tržištu, ocene domaćin igrača su znatno manje u odnosu na L’Ekip i Frans fudbal, a i generalan utisak je značajno drugačiji. Najveća ocena u Crvenoj zvezdi je 4,5, a dobili su ih Borjan, Marin i Pavkov, dok je recimo Gobeljić dobio četvorku. Navodi se da je bek crveno-belih koristio slabe trenutke PSŽ-a, uspeo da postigne i gol, ali je kasnije njegova igra potpuno izbledela. Najnižu ocenu kod Fut Merkata dobio je Filip Stojković, svega 2,5. Navodi se da je kapiten Crvene zvezde imao mnogo problema sa napadom domaćina, kod prvog gola ga je pretrčao Nejmar, ništa mu nije mogao ni kod drugog, a po njima je mogao bolje da reaguje i kod trećeg pogotka.\nFoot Mercato: Borjan 4,5 – Gobeljić 4, Stojković 2,5, Degenek 3, Rodić 4 – Jovančić 3,5, Čaušić 4 – Ben 4, Marin 4,5, Simić 4 – Pakvov 4,5.\nRodić: I da smo dobili Real u Evropi, mislili bismo samo na Partizan\n„Nismo znalci, ali se svim srcem borimo za klub“, rekao je Zvezdin levi bek za „Glas Srpske“ Crvena zvezda je u kratkom vremenskom periodu obezbedila proleće u Evropi, došla do plus devet u Superligi, izvukla CSKA na žrebu i sada čeka okršaj s Partizanom u sredu. O svemu tome za „Glas Srpske“ govorio je Milan […]\nZvezda u Ligi Šampiona Kvalifikacije za Ligu Šampiona Salcburg\nKako će i sa kim Salcburg na Zvezdu?\nPosted on 29. avgusta 2018. 29. avgusta 2018. Author Webmaster\nRoze ima dve opcija, Lacio jako dobro pamti ovu drugu… Naši izveštači iz Austrije već su javili kakvu postavku od Vladana Milojevića možemo da očekujemo sutra od 21.00 na Red Bul areni, odnosno kojih 11 igrača bi trebalo da istrči na teren od prvog minuta, a po austrijskim medijima začeprkali smo kako bismo dišli do informacija […]\nMajstor Adžić servirao Zvezdinu osvetu! (VIDEO)\nPosted on 18. marta 2018. 18. marta 2018. Author Webmaster\nCrveno-beli golom mladog krila skršili otpor Mačve, posle je sve bilo stvar rutine – 2:0 Zvezdina osveta servirana je majstorskom nogom supertalentovanog Luke Adžića! Lider Superlige namirio je donekle račune sa prvoligašem iz Šapca, četiri dana nakon penal ispadanja iz Kupa, pošto su pomenuti Adžić i na posletku El Fardu Ben udavili domaće fudbalere u blatu […]\nUDARNA VEST DANA – Pavkov danas potpisuje: Ugovor do 2023. godine, plata za početak 240.000 evra


Opština Medijana Archives - Niške novine\nGradska opština Medijana iz svog budžeta izdvojiće pola miliona dinara za završetak izgradnje novog dečjeg hemato-onkološkog odeljenja KC Niš. Sredstva biće uplaćena na račun Udruženja roditelja dece obolele...\n„Igre na vodi 2017“ u organizaciji GO Medijana i Sportskog centra „Čair“\nTročasovnim i do sada neviđenim spektaklom na niškom bazenu završene su ovogodišnje „Igre na vodi“ u organizaciji Gradske opštine Medijana i Sportskog centra „Čair“ u Nišu. Prvo mesto...\nU niškom naselju Duvanište, s blagoslovom i uz prisustvo Episkopa raško-prizrenskog i administratora Eparhije niške Gospodina Teodosija održana je litija ulicama tog naselja u znak zahvalnosti ovom velikom...\nSrpska Pravoslavna Crkva, Eparhija Niška i Hram Svetog Vasilija Ostroškog u izgradnji, na dan Sv. Vasilija Ostroškog obeležili su slavu u saradnji sa Gradskom opštinom Medijana. Svečanoj slavskoj...\nNa prijemu u Gradskoj opštini Medijana učesnici niškog Festivala stripa ocenili- Prvo mesto za „Medijana Nifest“. “Vrlo smo zahvalni Gradskoj opštini Medijana na podršci koju nam je pružila...\nPod pokroviteljstvom Gradske opštine Medijana a u organizaciji Udruženja ljubitelja stripa „Branko Plavšić“ u Nišu je počeo 4. međunarodni festival stripa „Medijana Nifest 2017“. “Uz brojne kulturne manifestacije...\nPredsednik GO Medijana uručio tablet računare najboljim učesnicima projekta #CodeRobotić\nZavršen je još jedan projekat uz podršku Gradske opštine Medijana a ovoga puta u saradnji sa organizacijom „Nauči me“ i četiri niška rotari kluba. Reč je o projektu...\nKomisija za mlade GO Medijana i niški Dom zdravlja o posledicama negativnog ponašanja\nŠta su „Rizici adolescencije?“ – naziv je teme o kojoj se razgovaralo sa učenicima Osnovne škole „Ćele Kula“ u Nišu na Dan zdravlja. Predavanje su održali članove Komisije...\nGradska opština Medijana potpisala sporazum o saradnji sa Omladinskim udruženjem “Aktilum“\nFormiranje jedinstvenog volonterskog tima – Omladinskog tima za vanredne situacije i bezbednost i učešće redarske službe na javnim događajima na teritoriji Gradske opštine Medijana, kao i plansko reagovanje...


Sektor za poslovnu saradnju i lokalno povezivanje s dijasporom i Srbima u regionu | Управа за сарадњу с дијаспором и Србима у региону\nHome>>>Organizaciona struktura>>>Sektor za poslovnu saradnju i lokalno povezivanje s dijasporom i Srbima u regionu\nSektor za poslovnu saradnju i lokalno povezivanje s dijasporom i Srbima u regionu\nU Sektoru za poslovnu saradnju i lokalno povezivanje s dijasporom i Srbima u regionu, obavljaju se poslovi koji se odnose na:\nUnapređenje, razvoj i jačanje poslovne saradnje dijaspore i Srba u regionu sa matičnom državom;\nPromovisanje investicionih aspekata saradnje dijaspore i Srba u regionu u Republici Srbiji;\nOstvarivanje aktivne saradnje sa svim relevantnim privrednim subjektima u Republici Srbiji i inostranstvu u cilju unapređenja poslovne saradnje i investiranja dijaspore i Srba u regionu;\nIzvršavanje obaveza u vezi sa sprovođenjem Nacionalnog programa za integraciju Republike Srbije u Evropsku uniju;\nPripremu predloga projekata i ostalih dokumenata koji se odnose na pripremu i realizaciju projekata u skladu sa odgovarajućim procedurama, koji se odnose na dijasporu i region;\nInformisanje dijaspore i Srba u regionu o potencijalnim izvorima za finansiranje projekata i programima međunarodne pomoći koji se odnose na dijasporu i region; pripremu projektne dokumentacije i nadzor nad sprovođenjem projekata, kao i poslovi prikupljanja i pružanja informacija o sprovođenju projekata finansiranih iz međunarodnih fondova;\nOstvarivanje i jačanje poslovnih veza zavičajnih udruženja sa udruženjima u dijaspori i regionu;\nObavljanje drugih poslova iz delokruga Sektora.\nU Odseku projekte i saradnju sa fondovima i drugim finansijskim institucijama, obavljaju se poslovi koji se odnose na:\nIdentifikaciju i formulaciju projektnih ideja vezanih za oblast dijaspore i Srba u regionu i njihovo predstavljanje zainteresovanim stranama; pripremu predloga projekata i ostalih dokumenata koji se odnose na realizaciju projekata u skladu sa odgovarajućom procedurom;\nUsklađivanje predloga projekata sa tehničkim zahtevima, programskim i sektorskim prioritetima i pripremu relevantne projektne dokumentacije;\nInformisanje o potencijalnim izvorima za finansiranje projekata i koristima fondova i drugih finansijskih institucija;\nIzradu finalnih verzija projektnih dokumenata u procesu pripreme projekata i saradnja sa državnim organima, jedinicama lokalne samouprave, donatorskim i međunarodnim organizacijama u vezi sa pripremom i sprovođenjem projekata;\nKontrolu i overavanje projektne dokumentacije u vezi sa sprovođenjem projekata;\nPrikupljanje i pružanje informacije o sprovođenju projekata iz programa pomoći fondova i drugih finansijskih institucija;\nOrganizaciju i nadzor sprovođenja projekata koji su odobreni za finansiranje; pripremu dokumentacije (opise projektnog zadatka, tehnička specifikacija, ugovori u vezi sa realizacijom projekata);\nUčešće u radu tela zaduženih za ocenu i odabir ponuda koje se formiraju za potrebe sprovođenja postupaka realizacije projekata;\nPrikupljanje i pružanje informacije o sprovođenju projekata finansiranih iz međunarodnih fondova;\nSaradnja sa državnim organima koji su uključeni u decentralizovani sistem upravljanja sredstvima iz fondova EU, drugim državnim organima, lokalnim samoupravama, donatorskim i međunarodnim organizacijama u vezi sa pripremom projekata i druge poslove iz delokruga Odseka.\nLink za podsajt ekonomije: ekonomija.dijaspora.gov.rs,


Portal Sarajevo-RS.com - Udruženju „Sunce“ uručena donacija od 555 KM\nUdruženju „Sunce“ uručena donacija od 555 KM\nčetvrtak, 24 Avgust 2017 23:41\nUdruženje hotelijera sa Jahorine uručilo je Udruženju za pomoć djeci i omladini sa posebnim potrebama „Sunce“ iz Pala donaciju od 555 KM, koja je prikupljena u okviru tombole „Noćnog marketa“ na Gradskoj pijaci.\nRukovodilac prodaje i marketinga u OC „Jahorina“ Dragan Sokolović rekao je novinarima da su se predstavnici Olimpijskog centra obradovali inicijativi uprave Gradske pijace Pale da se organizuje „Noćni market“.\n„Odlučili smo da organizujemo tombolu kojoj su se odazvali svi hotelijeri i Udruženje vikend kuća“, rekao je Sokolović i dodao da su odlučili da ona bude humanitarnog karaktera, a da sav novac ide nekoj od institucija sa područja grada Istočno Sarajevo.\nPredsjednik Udruženja za pomoć djeci i omladini sa posebnim potrebama „Sunce“ Milenko Vujinović rekao je da Udruženju nije važan iznos donacije, već činjenica da postoji uspješna saradnja sa svim subjektima lokalne zajednice.\n„Važno je i to da nas je lokalna zajednica prepoznala kao organizaciju koja radi sa djecom i koja ima kontinuitet jer je ovo 18. godina našeg postojanja“, naveo je Vujinović.\nPrema njegovim riječima, ovaj novac će im dobro doći da otputuju u Beograd i takmiče se na nezvaničnom Balkanskom prvenstvu, kao i na Specijalnoj olimpijadi BiH.\nNačelnik opštine Pale Boško Jugović rekao je da je ideja organizovanja tombole lijepa humanitarna priča, te da dobitnika podržava i opština kroz svoj budžet.\n„Veoma je važno da sve ovakve manifestacije imaju humanitarni karakter i opština će u budućnosti podržavati te događaje“, istakao je Jugović.\nViše iz kategorije: « Drugovanja na Malim olimpijskim igrama 1981. godine KUD „Mladost“ sa prijateljima održao Gospojinski festival folklora »


Fabrike uzele milione iz budžeta, a sad otpuštaju zaposlene - Naša Borba\nFabrike uzele milione iz budžeta, a sad otpuštaju zaposlene\nSkoro svakodnevno slušamo da je u Srbiji ekonomska situacija mnogo bolja nego u zemljama u regionu, dok nas sa druge strane preplavljuju informacije da fabrike iz unutrašnjosti, koje su dobile milionske subvencije iz budžeta Srbije za zapošljavanje novih radnika, otpuštaju svoje zaposlene! Ne može a da se ne postavi pitanje, da li je to „zlatno doba“ o kojem priča sadašnja Vlada?\nVučić u obilasku fabrike „Aptiv“ FOTO: Printscreen\nPoslednja informacija koju je javnost Srbije dobila je da je fabrika „Aptiv“ iz Leskovca poslala na prinudni odmor ili otpustila oko hiljadu ljudi, i to mejlom ili SMS-om. Kako je objavio portal Jugmedia, bez posla je ostalo mnogo „ugovoraca“, onih koji su imali ugovore na određeno vreme, dok su na prinudne odmore poslati uglavnom oni koji su imali rešenja „za stalno“.\nKako su posvedočili, sada već bivši radnici, otkaze su dobijali pod izgovorom da na tim linijama i sektorima proizvodnje više nema potrebe za radnicima, dok su nekim drugim radnicima produžavali ugovore na tri ili šest meseci „zbog povećanog obima posla“. Ono što je najveći apsurd je što je kompanija „Aptiv“ dobila ugovor za 7,5 miliona evra subvencija iz budžeta Srbije za upošljavanje novih 2.000 radnika.\nVrlo slična situacija desila se i u fabrici „Jura“ u Leskovcu, gde je sredinom januara otpušteno 200 ljudi, a „Jura“, koja je fabriku u Leskovcu otvorila 2010. godine, takođe je od države, odnosno iz budžeta dobila od 7.000 do 10.000 evra po radnom mestu.\nIsta sudbina zadesila je i radnike niškog pogona fabrike „Šinvon“, ćerke firme južnokorejske Jure, gde je takođe otpušteno blizu 200 ljudi. Treba napomenuti da je i ova fabrika dobila milione iz budžeta Srbije. Ljubomir Madžar FOTO: Medija centar Beograd\nEkonomista Ljubomir Madžar kaže za Direktno.rs da država mora da odredi opseg tog otpuštanja i šta se zapravo dešava na planu zaposlenosti.\n– Oni tvrde da je stopa nezaposlenosti pala ispod 10 odsto, tj. da je došla na jednocifarski nivo, što je jako dobro ako je istina, ali onda bi trebalo da se vidi kako to može da se dogodi da se tako veliki broj ljudi otpušta po unutrašnjosti a da stopa nezaposlenosti bude tako niska? Jedan od razloga je odlazak ljudi u inostranstvo, pa se onda smanjuje pritisak na službe zapošljavanja i onda se stopa nezaposlenosti smanjuje zahvaljujući tome – rekao je Madžar i dodao:\n– Vlada bi morala prvo da pogleda te ugovore i da jasno utvrdi šta su obaveze onih koji su primali te subvencije, pretpostavljam da im je obaveza bila da zadrže zaposlenost, bar na nivou koji se zatekao, ako ne i da povećavaju broj zaposlenih. Izgleda da se radi o kršenju ugovora – rekao je Madžar, i dodao da država ne bi smela da ostane hladna i indiferentna na te informacije, trebalo bi utvrditi sve i da li se radi o kršenju ugovora, je država mora da zaštiti svoj interes – rekao je on.\nPrethodni tekstRAT U SNS: Lome se ruke i noge, Vučić u klinču sa Veselinovićem\nSledeći tekstMAMA ANGELINA VUČIĆA ISPUSTILA DOK JE BIO BEBA: Posledice osetimo svi


M. D / A. B.\nKavalirsi su lako mogli do trijumfa i pre dodatnih pet minuta, ali je kontraverzni Džej Ar Smit još jednom uspeo da šokira planetu.\nPri rezultatu 107:107, odnosno promašenom drugom bacanju Džordža Hila, lopta je došla do Smita, a pritom je nešto manje od pet sekundi bilo do kraja.\nUmesto da kod ofanzivnog skoka proba da šutne (a imao je otvorenu šansu), krenuo je da beži van 7,25, čime je u najmanju ruku zbunio navijače iz Ohaja.\nKada je shvatio šta je uradio, probao je da pronađe saigrača koji bi uputio šut ka košu šampiona, ali je bilo kasno i duel je otišao u produžetak. Zapravo pitanje je da li bi i shvatio šta čini da mu Lebron Džejms nije mahao i pokazivao da loptu doda nekom. Kasnije je "kralj" pokazao svoju ljutnju saigraču.\nTajron Lu, trener tima iz Klivlenda stao je u odbranu svog igrača rekavši "da je Smit mislio da imaju poen prednosti", a prava eksplozija se dogodila kada nakon meča Smit nije znao koju priču želi da predstavi medijima. Pokušao je da se opravda, ali se samo dodatno zapetljao.\n- Probao sam da izađem što je više moguće da bih stvorio sebi poziciju za šut - rekao je Smit posle utakmice i dodao:\n- Znao sam da smo izjednačeni, ali sam mislio da ćemo da tražimo tajm-aut. Ako sam i mislio da smo u prednosti hteo sam da zadržim loptu i da me fauliraju - kontadiktoran je bek "kavalirsa".\nOvo je izjavilo lavinu komentara na društvenim mrežama, a prednjačili su aktuelni igrači:\n(M. D / A. B.)


Radičević: Od početka godine 70 prijava za ugrožavanje bezbednosti novinara\nBeta | 10. okt 2019.\nPrema evidenciji Udruženja novinara Srbije (UNS) od početka godine bilo je 70 prijava za ugrožavanje bezbednosti novinara po raznim osnovama, od čega je jedna za fizički napad, rekao je u Kragujevcu predstavnik UNS-a Slobodan Radičević.\nOn je ocenio da se poslednjih godina beleži drastičan stepen povećanja prijava za ugrožavanja bezbednosti novinara.\nU 2018. je bilo 54 prijave, sa „najekstremnijim“ slučajem paljenjem kuće i napadom na novinara Milana Jovanovića, a u prethodnoj godini ih je 36, od kojih šest za fizički napad na novinare.\nRadičević smatra da se broj prijava novinara povećao, između ostalog, zbog toga što oni imaju više poverenja u „esnaf“ i nadležne državne institucije koje treba da postupaju tim prijavama.\nOn je istakao da je značajan korak i Sporazum (o saradnji i merama za podizanje nivoa bezbednosti) koji su 2016. potpisali Republičko javno tužilaštvo, MUP i sedam novinarskih udruženja.\nU organizaciji Misije OEBS-a u Kragujevcu je danas održan konsultativni sastanak novinara, predstavnika policije i tužilaštava sa teritorije Apelacionog tužilaštva u Kragujevcu, koji su „kontakt tačke“ u tim institucijama i zaduženi za komunikaciju i razmenu informacija u vezi sa slučajevima ugrožavanja bezbednosti novinara.\nGovoreći o rizicima i ugroženosti novinara na lokalnom nivou, advokat Dragan Lazarević iz Kragujevca je naveo nedavni slučaj urednice „Naše reči“ iz Leskovca Ljiljane Stojanović koja je dobila brojne pretnje za stavove izrečene na skupu o rešavanju kosovskog pitanja i dodao da su urednici i vlasnici „Lozničkih novina“ Zorici Višnjić preti zbog tekstova i javnih istupa.\nOn je istakao da pored ovih „klasičnih primera“ ugrožavanja bezbednosti, novinari trpe i pritiske koji ne mogu da se, u svakom slučaju, podvedu pod krivična dela, a u praksi mogu da stvore „mnogo negativnije posledice“.\n„Što je južnije od Beograda i što je manja sredina, predstavnici lokalnih vlasti se ponašaju sve agresivnije i sve bezobraznije i ti pritisci su ne samo sve veći nego umeju nekad da budu i banalni i prosti. Novinarima iz tih sredina je stvarno teško da se sa tim bore“, rekao je Lazarević.\nNaveo je i primer urednika portala „Južnih vesti“ iz Niša koji je podneo tužbe protiv osoba iz gradske toplane koje su pretile zbog kritičkih tekstova u vezi sa grejanjem u tom gradu.\nSnežana Milošević iz Lokal Pres-a je navela da je urednik onlajn medija „Naše mesto“ u Odžacima u aprilu zbog političkih pritisaka, o kojima nije želeo da govori detaljnije, podneo ostavku na to mesto.\nU Boru je, dodaje Milošević, javni pravobranilac izbacila dve novinarke iz kancelarije po saznanju da nisu iz lokalne televizije već iz drugog medija.\nMilošević je ocenila da, iako pritisci na novinare ne spadaju u krivična dela, takođe treba da budu, „stvar i kriterijum“ za Stalnu radnu grupu za bezbednost novinara u Srbiji.\n„Ne smemo da se bavimo bezbednošću samo kada dođe do toga da je novinar životno ugrožen, moramo da se bavimo i drugim pritiscima na novinare“, rekla je Milošević članovima Stalne radne grupe.\nPomoćnik direktora policije i član Stalne radne grupe Zvezdan Radojković je pozvao novinare da prijavljuju ugrožavanje bezbednosti i naveo da se u tim slučajevima postupa hitno.\nRekao je da u Srbiji postoji sistem, koji je jedinstven u Evropi, sa Stalnom radnom grupom i kontakt tačkama.U tužilaštvima kao i u policiji postoje aktivno legitimisane osobe – kontakt tačke, kojima se prijavljuju napadi na novinare.\nU Policijskim upravama širom Srbije postoji ukupno 96 kontakt tačaka.\nPored tri krivična dela koja su predmet postupanja, postoji još 30-tak krivičnih dela koja bi takođe trebalo „razmatrati“ u kontekstu ugrožavanja bezbednosti novinara-poručili su iz Stalne radne grupe za bezbednost novinara.\nDragan Lazarević Snežana Milošević Stalna radna grupa za bezbednost novinara Zvezdan Radojković\n← Politika A.D. prodaje zgradu za 4,6 miliona evra\nSimonović tužio novinara Matorčevića 14. put, sada zbog teksta u kom je nazvan „palikućom“ →


Saopštenje povodom zlonamernih navoda iz saopštenja predsednika Višeg suda u Beogradu - CEPRIS\nYou are here: Home / Uncategorized / Saopštenje povodom zlonamernih navoda iz saopštenja predsednika Višeg suda u Beogradu\nPredsednik Višeg suda u Beogradu izdao je saopštenje u kojem je naveo da je razlog za raspoređivanje sudije dr Aleksandra Trešnjeva u redovnu nadležnost nedovoljan stepen stručnosti i osposobljenosti za postupanje u predmetima Posebnog odeljenja za organizovani kriminal ovog suda. Kako se ističe u saopštenju, od četvoro sudija kojima na kraju ove godine ističe mandat, samo sudija dr Aleksandar Trešnjev ne ispunjava navedene kriterijume.\nNavedeni zaključak predsednik suda bazira na činjenici da je sudija Trešnjev presudio samo dva pravnosnažna predmeta u prethodnom periodu. Pri tome, propušta da navede broj predmeta koje su pravnosnažno presudile ostale sudije.\nPredsednik suda propušta da navede da je sudija Trešnjev kao predsednik veća doneo još šest presuda, od čega je jedna u fazi izrade, a preostalih pet prvostepenih odluka se nalaze u Apelacionom sudu u Beogradu, u postupku odlučivanja po žalbama. Sudije u Posebnom odeljenju za organizovani kriminal uobičajeno postupaju u ovolikom broju predmeta, jer rad ovog odeljenja odlikuje pre svega složenost predmeta, a ne njihova brojnost. Ovo su okolnosti u kojima radi sudija Trešnjev, ali podjednako i njegove kolege u Posebnom odeljenju. Istovremeno, sasvim su netačni navodi iz saopštenja predsednika suda u pogledu broja predmeta okončanih sporazumom o priznanju krivičnog dela.\nUpoređivanje statističkih podataka u pogledu ukinutih presuda sudija koje postupaju u malom broju predmeta nikako ne može da pruži pravi odraz uspešnosti rada, jer se ukidanjem ili potvrđivanjem samo jedne presude statistika može bitno promeniti.\nPredsednik Višeg suda Aleksandar Stepanović se nije osvrnuo na težinu završenih predmeta, a «previđa» i činjenicu da je u jednom od predmeta pravnosnažno osuđeno pravno lice, što je prvi primer ovakve osude u krivičnom postupku u Srbiji. Takođe, da je sudija tokom mandata radio i na prikupljanju sudske prakse za Bilten Višeg suda u Beogradu, ali i postupao po prigovorima podnetim zbog povrede prava na suđenje u razumnom roku.\nNa kraju, posebno želimo istaknemo da je rad sudije Aleksandra Trešnjeva vrednovan odlukom Komisije Apelacionog suda u Beogradu Su br. 147/17 od 5. juna 2017. godine kojom je utvrđeno da je Trešnjev u periodu 1. jul 2015 – 31. mart 2017. godine „izuzetno uspešno obavljao sudijsku funkciju“. U ovoj odluci je konstatovano da je sudija u navedenom periodu postupao u pet različitih materija i da je od 52 predmeta rešio 42, u potpunosti u skladu sa propisanim rokovima. Ova pozitivna ocena i broj rešenih predmeta uključuje rad u sudu u celosti, u različitim materijama. Komisija je pri donošenju svoje odluke cenila broj i složenost predmeta.\nNa osnovu svega navedenog, sa žaljenjem konstatujemo da tvrdnje sadržane u saopštenju predsednika Višeg suda u Beogradu nisu zasnovane na činjenicama, već da se radi o neistinama o sudiji i našem članu dr Aleksandru Trešnjevu. Stvarni učinak sudije Trešnjeva ukazuje na osnovanost saopštenja Centra za pravosudna istraživanja, na koje je predsednik Višeg suda reagovao. U ovom saopštenju smo izrazili bojazan da novi raspored rada u Višem sudu nije zasnovan na objektivnim kriterijumima, već na ličnim razlozima.\nPrilog: Odluka kmisije Apelacionog suda u Beogradu Su br. 147/17 od 5. juna 2017. godine\nOdluka Komisije Tresnjev


20 najbrže rastućih ekonomija u ovoj godini « Pavle Bašić 帕夫莱·巴希奇\n20 najbrže rastućih ekonomija u ovoj godini\nKina je na vrhu liste, prema ekonomistima koje je anketirao Bloomberg\nAfrička i azijska tržišta u razvoju i dalje suvereno vladaju: Ona su na vrhu projekcija globalnog rasta u naredne dve godine, sudeći po ekonomskim analitičarima.\nOčekuje se da će rast svetske privrede u ovoj 2015. godini biti 3,2 odsto a naredne 3,7 odsto – nakon 3,3 odsto u svakoj od prethodne dve , navodi se u istraživanju Blumbergovih ekonomista. Kina, Filipini, Kenija, Indija i Indonezija, koje zajedno čine oko 16 odsto globalnog bruto domaćeg proizvoda, po svim predviđanjima, porašće više od pet odsto u 2015.\nPoređenja radi, očekuje se da će SAD i Velika Britanija, koji zajedno čine oko četvrtinu globalnog rasta, ove godine rasti 3,1 odnosno 2,6 odsto. Evrozonske ekonomije verovatno će porasti za samo 1,2 odsto, s obzirom da predsednik Evropske centralne banke Mario Dragi ima puno posla sa više nego krhkom Grčkom, kao i sa pokretanjem programa kupovine obveznica kojima bi se stimulisao privredni rast evro-regiona.\nKina i dalje ostaje najbrže rastuća ekonomija među G-20 nacijama, premda azijska privreda više nema onakav zamajac i tempo od pre nekoliko godina. Kineska ekonomija porasla je za 7,3 odsto u četvrtom kvartalu 2014. u odnosu na godinu ranije, a očekuje se da će u 2015. usporiti na sedam odsto.\nU cilju borbe protiv usporavanja svog privrednog zamaha, kreatori politike Narodne banke Kine osnaživaće monetarni stimulans, odnosno doštampavaće novac. Centralna banka je prošlog novembra smanjila referentnu kamatnu stopu, prvi put od 2012. Zvaničnici su ovog meseca spustili udeo depozita rezervi za 50 procentnih poena, koji banke moraju držati kod sebe.\nPredviđanja Blumbergovih ekonomista je da će privredni rast Nigerije, najveće afričke ekonomije, u ovoj godini dostići 4,9 odsto. Kenija će u 2015. verovatno rasti šest procenata, čak i uz nezaposlenost i siromaštvo koji su i dalje uporno visoki, sa preko 40 odsto Kenijaca koji žive ispod linije siromaštva.\nPrognoze rasta za SAD za 2015. kreću se oko tri odsto, uprkos tome što je rast dolara doživeo najviši nivo u periodu od preko jedne decenije. Uz povećanje ekonomskog rasta idu i razmišljanja zvaničnika Federalnih rezervi, koji razmatraju mogućnost podizanja kamatnih stopa, po prvi put od 2006. Referentna stopa njihovih federalnih fondova bila je blizu nule, još od decembra 2008. godine.\nNapomena: Analiza Blumberga obuhvata 57 zemalja, od kojih je za svaku zemlju pojedinačno odgovore dalo najmanje 10 ekonomskih analitičara.\n← Šta sve možeš u foto-šopu kad si Erik\nZima nestaje… vrelina ostaje →


TRAMP SE BAŠ OSILIO I POMEŠAO REALNOST SA LAŽIMA KOJIMA SE SLUŽI: Poslao neverovatnu poruku Putinu (VIDEO)\n14-04-2018 11:43 Ratni izveštaji Sirija / Irak Svet Planeta Video\nAmerički predsednik Donald Tramp obratio se noćas naciji i rekao da je naredio napad u Siriji zbog navodnog hemijskog napada u Dumi.\nDonald Tramp (Foto: Sinhua)\n- Pre godinu dana Asada je izveo divljački hemijski napad protiv svog nevinog naroda. SAD su odgovorile sa 59 raketnih udara koju su uništili 20 odsto sirijske avijacije. Prošle subote, Asadov režim je upotrebio hemijsko oružje da ubije nevine civile u Dumi, nedaleko od Damaska. Masakr je bio ozbiljna eskalacija upotrebe hemijskog oružja od strane režima - rekao je Tramp.\nKako je rekao, nakon užasa Prvog svetskog rata, civilizovane nacije su se udružile da zabrane hemijsko oružje.\n- Takođe imam poruku da su dve vlade najodgovornije za podršku, opremanje i finansiranje kriminalnog Asadovog režima. Iran i Rusija, pitam vas kakve nacije žele da budu povezane sa masovnim ubicom nevinih ljudi, žene i dece - rekao je Tramp.\nPredsednik SAD je rekao da je Vladimir Putin 2013. godine obećao eliminaciju sirijskog hemijskog oružja, i da je Asadov navodni nedavni napad direktan rezultat neispunjenog obećanja Rusije.\n- Rusija mora da odluči da li će nastaviti da se kreće mračnim putem ili će se pridružiti civilizovanim nacijama kao sila mira i stabilnosti. Nadamo se da ćemo naći zajednički jezik sa Rusijom, i možda i Iranom, ali možda i ne - rekao je Tramp. Pogledajte celu izjavu Donalda Trampa o napadu na Siriju:\nKoja je prva reakcija Vladimira Putina na napad na Siriju Amerike i njenih saveznika pogledajte OVDE.\nIzvor: USA today/Blic\nPogledajte prvi snimak Bašara el Asada nakon napada Amerike, Britanije i Francuske na Siriju\nRAZOREN: Ovo su prvi snimci naučnog centra u Siriji bombardovanog od strane Amerikanaca i njihovih saveznika (VIDEO)\nPOVODOM NAPADA AMERIKE I NJENIH SAVEZNIKA NA SIRIJU OGLASIO SE I VUČIĆ: Mi smo mala zemlja, ne treba da se mešamo\nGENERAL-PUKOVNIK RUSKE VOJSKE OTKRIO ISTINU: Evo koliko je američkih raketa oborila vojska Sirije noćas! (VIDEO)


Željko Bebek najavljuje veliki rok spektakl 6. septembra u Nišu - Dnevnik Juga\nPočetna / DOGAĐAJI / Željko Bebek najavljuje veliki rok spektakl 6. septembra u Nišu\nIna Dendić 30/08/2019\tDOGAĐAJI, DRUŠTVO, Leskovac, Niš, Vranje Ostavi komentar\n„Svakako je od samog početka bilo izvesno da će koncert biti ponovljen, tj. nastavljen i da ljudi neće biti uskraćeni da ponovo uživaju u hitovima prvog pevača nekadašnje kultne grupe „Bijelo dugme“. Ono što smo gledali da uskladimo jeste slobodan termin muzičara zbog unapred zakazanih nastupa i prognozu meteorologa. Kao najoptimalniji termin, izabrali smo petak, 6. septembar. Ono što je činjenica jeste da je veliki broj naših sugrađana došao sa godišnjeg odmora i da sada u još većem broju mogu da prisustvuju spektaklu koji je Bebek obećao. Ulaznice koje su kupljene u julu važe za koncert koji će biti održan septembra.“\nPrethodni Ministar kulture ispunio obećanje, nova oprema za vlasotinačku biblioteku vredna 200.000 dinara\nSledeći Skup anesteziologa organizovan danas u Leskovcu


14 članova Al Kaide uhapšeno - Vijesti.me\nBezbjedonosne snage Jemena uhapsile su 14 članova Al Kaide, među kojima devet stranaca, koji su planirali seriju terorističkih napada.\nKako je prenjela agencija Rojters, ministarstvo je saopštilo da su uhapšeni članovi Al Kaide planirali napade na vojsku, političke lidere i strana predstavništva i da su bili rasporedjeni u tri ćelije, među kojima je najveća bila na jugu zemlje koji su su ekstremisti do nedavno držali pod kontrolom.\nMinistarstvo nije saopštilo nikakve detalje o datumu i mjestu hapšenja, ali je navelo da su među uhapšenim stranim pripadnicima Al Kaide četiri Egipćanina, dva Jordanca, jedan Somalijac, jedan Tunižanin i jedan državljanin Rusije iz Dagestana, na sjeveru Kavkaza.\nPet pripadnika Al Kaide ubijeno\nKada je američka bespilotna letjelica u Jemenu, sa dva projektila pogodila njihovo vozilo pet članova Al Kaide je poginulo, saopštili su lokalni izvori.\nNapad se dogodio na putu između gradova Bihan i Asilan, u jugoistočnoj provinciji Šabva, u kojoj su pojedini pripadnici Al Kaide pronašli utočište nakon što su ih vladine snage protjerale iz obližnje provincije Abjan.\nKako je naveo Rojters, relativno je rijetka pojava da strani pripadnici Al Kaide budu uhvaćeni živi.\nVladine trupe su prošlog mjeseca, u ofanzivi koju podržavaju SAD kako bi se uništio Ansar al Šarija, izdržljivi ogranak Al Kaide, uspjele da na jugu Jemena preuzmu kontrolu nad više gradova koji su bili uporišta islamističkih ekstremista.\nKako podsjeća Rojters, Ansar al Šarija, što u prevodu znači partizani islamističkog zakona, izazvao je nestabilnost na Arabijskom poluostrvu, uspevši da stvori svoje uporište u Jemenu. To je, navodi britanska agencija, uznemirilo SAD, s obzirom na to da se Jemen graniči sa najvećim svetskim izvoznikom nafte, Saudijskom Arabijom.


Efikasnost kućne kancelarije počinje od rešenja za štampu - Internet ogledalo\nYou are at:Home»Magazin»Specijalna izdanja»Vanredno izdanje-Hibridni rad»Efikasnost kućne kancelarije počinje od rešenja za štampu\nEfikasnost kućne kancelarije počinje od rešenja za štampu\nPromene koje su zadesile mnoge tokom poslednje dve godine predstavljaju dramatični preokret u načinu na koji radimo. Pre samo dve godine rad na daljinu je bio rezervisan za samostalne preduzetnike ili zanemarljivo mali broj radnika koji su imali mogućnost da rade od kuće, u većini slučajeva one koji rade za strane kompanije ili servise. Bez ikakve pripreme ili plana, mnoge kompanije i institucije su nevoljno upale u eksperiment rada od kuće, a zaposleni su morali da se prilagode.\nKako sve više kompanija usvaja hibridni način rada, gde veliki broj zaposlenih ima priliku da radi delimično ili potpuno od kuće, značajna ulaganja u IT infrastrukturu omogućavaju povezanost i sigurnost poslovanja sa bilo koje lokacije. Sa druge strane kućne kancelarije moraju pružiti sve ono što je potrebno zaposlenima, uključujući i rešenja za štampu i skeniranje dokumenata.\nIzbor pravog štampača za kućnu kancelariju može itekako uticati na troškove rada od kuće, ne samo po pitanju potrošnog materijala već i u pogledu potrošnje energije i zagrevanja prostora. Jednostavno, štampač je alat koji je nezamenjiv za mnoge, a uz ograničen prostor koji imamo na raspolaganju u našem domu i želju da pronađemo ekološko i dugoročno isplativo rešenje, najnoviji EcoTank štampači iz Epsona predstavljaju najbolji izbor za kućnu kancelariju…


Ivanović i Milović: Opasno što Đurić deli Srbe na Kosovu | N1 Srbija\nIvanović i Milović: Opasno što Đurić deli Srbe na Kosovu\n03.10.2017. |14.48 >14.51 |\nPredstavnici kosovskih Srba koji nisu na Srpskoj listi Oliver Ivanović i Dragiša Milović kritikovali su danas poziv direktora Kancelarije za Kosovo i Metohiju Marka Đurića kosovskim Srbima da na lokalnim izborima 22. oktobra podrže tu listu.\nĐurić je rekao i da svi oni koji nastupaju protiv Srpske nastupaju i protiv države Srbije. On je rekao da se glasanjem za Srpsku listu, glasa protiv raskidanja veza Srba u pokrajini sa državom Srbijom i protiv osporavanja njihovog prava u pokrajini na sopstveni nacionalni interes.\nIvanović i Milović, kandidati za gradonačelnike Mitrovice i Zvečana na listama "Srbija demokratija pravda", odnosno "Za naš Zvečan", ocenili su za agenciju Beta da su podele o kojima Đurić priča opasne i upozorili da Briselski sporazum raskida veze sa Srbijom a ne građani koji žele da podrže neke druge liste.\nIvanović je rekao da svako kome partijski interes nije iznad nacionalnog vidi da je izuzetno opasno deliti kosovske Srbe po tome da li će glasati za Srpsku listu ili ne.\nIvanović je kazao da razume "želju i potrebu da se osvoji Mitrovica kao strateški važno mesto, simbol otpora nasilju i ekstremizmu, simbol opstanka Srba", ali je i dodao da mora da se zna da "se pobeda dobija na izborima glasovima građana a ne pritiscima, otpuštanjima i kažnjavanjem".\n"To moraju imati u vidu oni koji obavljaju odgovrne državne funkcije u Srbiji, jer smo ih svi direktno ili indirektno glasali. Zato smatratm da im je obaveza po Ustavu da sve građane, pogotovo nas na Kosovu i Metohiji, učine ravnopravnim, a ne da ih dele na partijske članove njima bliže i protivnike - sve one koji ne pripadaju vladajućoj koaliciji", rekao je Ivanović.\nIvanović je ocenio da su nevolje na Kosovu nastale davno, ali da su se one uvećale kada su partije formirale na Kosovu svoje organizacije koje se poistovećuju sa državnim institucijama, preko svojih partijskih ljudi deluju kao da to radi država.\nOn je rekao da je prilično razočaran saopštenjem Kancelarije u kojoj je ta Đurićeva izjava, ali i dodao da mora da prizna da njome nije iznenađen.\nKandidat za gradonačelnika Zvečana na listi "Za naš Zvečan" Dragiša Milović ocenio je da je neprimereno da državni činovnik kao što je Marko Đurić deli to malo srpskog naroda koji je ostao na Kosovu i kojima je Srbija izbad svega.\n"Zaista je neprimereno da nas malo koji smo ostali ovde da žvimo deli", rekao je Milović i podsetio da je on "danonoćno krvario sa saobrcima da sačuva institucije Srbije na Kosovu" dok je Đurić bio taj koji ih je jednu po jednu u Briselu prepuštao Prištini.\nMilović je ocenio da je ovakav pritisak vlasti i Đurića na svakoga ko misli drugačije nezapamćen.\n"Briselski sporazum raskida veze sa Srbijom a ne mi", rekao je Milović i dodao da je vlast u Beogradu učinila sve da se sever integriše, dovela je ljude po partijskoj liniji pa se sada plaši izbora koje sama nije mogla da raspiše.\nOliver Ivanović Dragiša Milović\nDobra tema za istrazivacke novinare bi bila ispitivanje biografije politickih predstavnika srba sa kosova koji su clanovi srpske liste. Ja mislim da bi pocev od zamenika premijera pa do obicnih poslanika naisli na negde zanimljive, negde smesne, a negde i tuzne cinjenice...\nIvanović me je sada baš razočarao.\nKako je on došao do takvog zaključka?